******

******

***Din conținutul acestui număr*:**

**Anul 2022 – numărul 5**

**31 ianuarie –4 februarie**

[Repere din agenda publică a conducerii Instituţiei Prefectului - Judeţul Hunedoara în perioada 31 ianuarie –4 februarie, 2022 3](#_Toc95127265)

[Selecție de Acte normative apărute în Monitorul Oficial al României în perioada 31 ianuarie – 4 februarie, 2022 4](#_Toc95127266)

[Comunicate de presă ale Guvernului României 6](#_Toc95127267)

[Premierul Nicolae-Ionel Ciucă: România are nevoie de modernizare și dezvoltare echilibrate, astfel încât de investiții să beneficieze în mod echitabil și integrat toate comunitățile și toți cetățenii 6](#_Toc95127268)

[Reuniunea Comitetului Interinstituțional privind proiectul ELI-NP, coordonată de premierul Nicolae-Ionel Ciucă 8](#_Toc95127269)

[Prima reuniune a Comitetului Interministerial pentru energie, coordonată de premierul Nicolae-Ionel Ciucă 8](#_Toc95127270)

[Primirea de către prim-ministrul României, Nicolae-Ionel Ciucă, a ambasadorului Statului Israel la București, David Saranga 9](#_Toc95127271)

[Premierul Nicolae-Ionel Ciucă: Vom susține decizia de astăzi a Comisiei Europene din convingerea că este în beneficiul cetățenilor români și europeni această perioadă de tranziție în care să putem folosi gazul și energia nucleară 9](#_Toc95127272)

[Întâlnirea premierului Nicolae-Ionel Ciucă cu investitorii francezi din cadrul MEDEF 10](#_Toc95127273)

[Întâlnirea premierului Nicolae-Ionel Ciucă cu reprezentanții Consiliului Investitorilor Străini 11](#_Toc95127274)

[Convorbire telefonică a prim-ministrului Nicolae-Ionel Ciucă cu prim-ministrul Republicii Bulgaria, Kiril Petkov 12](#_Toc95127275)

[Informaţie Europeană 13](#_Toc95127276)

[NOUTĂȚI – Informații UTILE 13](#_Toc95127277)

[18 aplicații de finanțare aprobate de Ministerul Transporturilor și Infrastructurii în cadrul Mecanismului pentru Interconectarea Europei 13](#_Toc95127278)

[RO-Cultura: Perioada de implementare a proiectelor pentru expoziții inovative cu bunuri culturale mobile restaurate a fost modificată 14](#_Toc95127279)

[Stadiul pregătirii perioadei 2021-2027: La sfârșitul lunii ianuarie au fost transmise către CE Programele Operaționale Transport și Dezvoltare Durabilă 14](#_Toc95127280)

[Ministrul Economiei, despre Start Up Nation 2022: Ținta e ca programul să se poată derula în aprilie-mai 15](#_Toc95127281)

[Manualul de Comunicare și Design aferent Granturilor SEE 2014 – 2021 a fost actualizat 15](#_Toc95127282)

[A 14-a versiune a Programului Național de Dezvoltare Rurală 2014-2020 16](#_Toc95127283)

[Pe 2 februarie s-a finalizat procesul de plată pe schema de ajutor HoReCa. Care este stadiul celorlalte programe gestionate de MAT 16](#_Toc95127284)

[Granturi SEE și Norvegiene: 18 proiecte aprobate în Runda 2021 pentru Programul Educație 16](#_Toc95127285)

[În perioada februarie-martie 2022 vor fi organizate patru evenimente privind buna guvernanță a politicii regionale a Uniunii Europene 17](#_Toc95127286)

[Consultări publice 18](#_Toc95127287)

[Primele ghiduri pe PNRR pentru oportunitățile dedicate autorităților locale prin Fondul local și Valul renovării, publicate în consultare! 18](#_Toc95127288)

[Normele metodologice privind măsurile pentru gestionarea financiară și de aplicare a fondurilor alocate prin PNRR, în consultare publică! 19](#_Toc95127289)

[POC: Ghidurile aferente acțiunii 1.2.1 pentru proiecte tehnologice inovative și întreprinderi inovatoare de tip start-up și spin-off, în consultare publică! 20](#_Toc95127290)

[Programele IMM PROD, RURAL INVEST, INNOVATION și GARANT CONSTRUCT, lansate spre consultare publică! 22](#_Toc95127291)

[APELURI – Finanțări 25](#_Toc95127292)

[Europa creativă: Comisia lansează o primă serie de cereri de propuneri pentru sprijinirea sectorului audiovizual 25](#_Toc95127293)

[Acțiunea Marie Skłodowska-Curie: Până săptămâna viitoare pot fi depuse propunerile de proiecte adresate programelor doctorale. Finanțare de până la 10 milioane de euro! 26](#_Toc95127294)

[Prelungire pentru apelul dedicat investițiilor în inovare interregionale! 26](#_Toc95127295)

[Două măsuri de sprijin pentru legumicultori, aprobate de Executiv 26](#_Toc95127296)

[Programul Spații Verzi, ediția 2022: Peste 840.000 lei pentru proiecte destinate ariilor naturale protejate și permaculturii în zone urbane 27](#_Toc95127297)

[Din actualitatea europeană 27](#_Toc95127298)

[Biodiversitate: orientările Comisiei privind noile zone protejate, menite să conducă natura europeană pe drumul către redresare până în 2030 27](#_Toc95127299)

[Taxonomia UE: Comisia prezintă Actul delegat complementar în domeniul climei în vederea accelerării decarbonizării 28](#_Toc95127300)

[O nouă abordare pentru a permite ca standardele UE să ocupe o poziție de lider la nivel mondial 31](#_Toc95127301)

[Planul european de combatere a cancerului: Acțiuni noi pentru un acces mai bun la prevenire, depistare timpurie, tratament și îngrijiri pentru cancer 33](#_Toc95127302)

[Inițiativa cetățenească europeană: Comisia decide să înregistreze inițiativa privind fotbalul și sporturile europene 35](#_Toc95127303)

[Declarație comună cu ocazia Zilei Internaționale a Toleranței Zero față de Mutilarea Genitală a Femeilor 36](#_Toc95127304)

[Coronavirus 37](#_Toc95127305)

[Certificatul digital al UE privind COVID: Perioada de acceptare de 270 de zile pentru certificatele de vaccinare începe mâine 37](#_Toc95127306)

[Comisia propune prelungirea cu un an a utilizării sistemului de certificate digitale ale UE privind COVID 38](#_Toc95127307)

Repere din agenda publică a conducerii Instituţiei Prefectului - Judeţul Hunedoara   
în perioada 31 ianuarie –4 februarie, 2022

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | **Data** |
| --- | --- |
| *Participare la ședința ATOP.* | ***31 ianuarie*** |
| *Participare la ședința Colegiului prefectural Hunedoara.* | ***31 ianuarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara.* | ***31 ianuarie*** |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara.* | ***31 ianuarie*** |
| *Deplasare în municipiul Brad și comunele Vălișoara și Luncoiu de Jos.* | ***01 februarie*** |
| *Întâlnire cu domnul Korosi Viktor David, consul șef al Consulatului Ungariei de la Cluj-Napoca și cu domnul eurodeputat Iuliu Winkler.* | ***01 februarie*** |
| *Deplasare în comuna Sântămărie Orlea.* | ***02 februarie*** |
| *Depunere de coroană de flori în semn de omagiu adus sportivului hunedorean Michael Klein.* | ***02 februarie*** |
| *Deplasare în municipiul Vulcan și în orașul Uricani.* | ***03 februarie*** |
| *Participare în cadrul emisiunii „PERSONAJ DE REPORTAJ”, la televiziunea „HD 365”* | ***03 februarie*** |
| *Întâlnire cu administrația Complexului Energetic Hunedoara și cu reprezentanții Sindicatului Muntele.* | ***03 februarie*** |
| *Întâlnire cu președintele Federației Phralipe de Integrare Europeană.* | ***03 februarie*** |
| *Întâlnire de lucru cu primarul comunei Râul de Mori.* | ***04 februarie*** |
| *Interviu acordat postului de televiziune locală „UNU” Tv Deva.* | ***04 februarie*** |
| *Întâlnire de lucru cu primarul comunei Ilia.* | ***04 februarie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 31 ianuarie –4 februarie, 2022

**M. Of. nr. 94/ 31 ianuarie 2022**

* **6 - Guvernul României** - Ordonanță pentru modificarea Legii serviciilor publice de transport persoane în unitățile administrativ-teritoriale nr. 92/2007
* **8 - Guvernul României** - Ordonanță privind interoperabilitatea sistemelor de tarifare rutieră electronică și facilitarea schimbului transfrontalier de informații cu privire la neplata tarifelor rutiere
* **10 - Guvernul României** - Ordonanță privind utilizarea Fondului de ameliorare a fondului funciar cu destinație silvică pentru evaluarea de mediu a amenajamentelor silvice care se revizuiesc și care se suprapun parțial sau total peste arii naturale protejate de interes comunitar

**M. Of. nr. 97/ 31 ianuarie 2022**

* **6 - Comitetul Național pentru Situații de Urgență -** Hotărâre privind procedura de aprobare a regulilor de aplicare a măsurii carantinei asupra persoanelor

**M. Of. nr. 98/ 31 ianuarie 2022**

* **12 - Guvernul României -** Ordonanță pentru modificarea și completarea unor acte normative din domeniul transporturilor rutiere

**M. Of. nr. 99/ 31 ianuarie 2022**

* **94 - Ministerul Muncii și Solidarității Sociale -** Ordin pentru aprobarea modelului documentelor prevăzute la art. 2 alin. (1) din Ordonanța de urgență a Guvernului nr. 2/2022 privind stabilirea unor măsuri de protecție socială a angajaților și a altor categorii profesionale în contextul interzicerii, suspendării ori limitării activităților economice, determinate de situația epidemiologică generată de răspândirea coronavirusului SARS-CoV-2, precum și pentru modificarea și completarea unor acte normative.
* **3073 - Ministerul Educației -** Ordin pentru modificarea și completarea anexei la Ordinul ministrului educației nr. 5.870/2021 privind aprobarea Criteriilor generale de acordare a burselor elevilor din învățământul preuniversitar de stat

**M. Of. nr. 100/ 01 februarie 2022**

* **85 - Ministerul Finanțelor -** Ordin privind principalele aspecte legate de întocmirea și depunerea situațiilor financiare anuale și a raportărilor contabile anuale ale operatorilor economici la unitățile teritoriale ale Ministerului Finanțelor, precum și pentru reglementarea unor aspecte contabile

**M. Of. nr. 101/ 01 februarie 2022**

* **145 - Guvernul României -** Hotărâre privind modificarea și completarea Hotărârii Guvernului nr. 1.071/2020 pentru stabilirea bugetului și a categoriilor de cheltuieli necesare efectuării recensământului populației și locuințelor din România în anul 2021, precum și a măsurilor pentru punerea în aplicare a unor dispoziții din Ordonanța de urgență a Guvernului nr. 19/2020 privind organizarea și desfășurarea recensământului populației și locuințelor din România în anul 2021

**M. Of. nr. 102/ 01 februarie 2022**

* **143 - Guvernul României -** Hotărâre privind forma și conținutul instrumentarului recensământului populației și locuințelor din România în anul 2021
* **144 - Guvernul României -** Hotărâre privind aprobarea specificațiilor tehnice pentru transmiterea datelor din sursele administrative pentru efectuarea recensământului populației și locuințelor din România în anul 2021
* **175 - Ministerul Afacerilor Interne -** Ordin privind aprobarea modelelor de documente utilizate pentru stabilirea și transferul drepturilor de pensie ale funcționarilor și agenților Uniunii Europene în sistemul pensiilor militare de stat
* **79 - Ministerul Finanțelor-** Ordin privind modificarea și completarea anexei la Ordinul ministrului finanțelor publice nr. 86/2005 pentru reglementarea datei plății salariilor la instituțiile publice
* **94 - Ministerul Finanțelor-** Ordin privind obligațiile fiscale și bugetare care pot fi achitate prin intermediul cardurilor bancare la terminalele POS instalate la unitățile teritoriale ale Trezoreriei Statului

**M. Of. nr. 103/ 01 februarie 2022**

* **212/3076 - Ministerul Sănătății/** **Ministerul Educației -** Ordin privind modificarea Ordinului ministrului educației și al ministrului sănătății, interimar, nr. 5.338/2.015/2021 pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2

**M. Of. nr. 104/ 02 februarie 2022**

* **191 - Ministerul Sănătății -** Ordin pentru modificarea anexelor nr. 1 și 2 la Ordinul ministrului sănătății nr. 1.159/2010 privind aprobarea Listei unităților de asistență medicală autorizate pentru examinarea ambulatorie a candidaților la obținerea permisului de conducere și a conducătorilor de autovehicule sau tramvaie

**M. Of. nr. 105/ 02 februarie 2022**

* **75 - Camera Deputaților -** Hotărâre pentru înființarea unei comisii parlamentare de anchetă privind achizițiile publice efectuate în sectorul sanitar în timpul stărilor de urgență și de alertă pe teritoriul României
* **44 - Autoritatea Națională de Reglementare pentru Serviciile Comunitare de Utilități Publice -** Ordin privind modificarea și completarea Regulamentului de constatare, notificare și sancționare a abaterilor de la reglementările emise în domeniul de activitate al Autorității Naționale de Reglementare pentru Serviciile Comunitare de Utilități Publice - A.N.R.S.C., aprobat prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 505/2019

**M. Of. nr. 106/ 02 februarie 2022**

* **213 - Ministerul Sănătății -** Ordin privind modificarea anexei nr. 3 la Ordinul ministrului sănătății nr. 1.513/2020 pentru aprobarea planurilor privind modalitatea de aplicare de către direcțiile de sănătate publică județene și a municipiului București, de către Institutul Național de Sănătate Publică, de către unitățile sanitare, precum și de către serviciile de ambulanță județene și Serviciul de Ambulanță București-Ilfov și de medicii de familie a măsurilor în domeniul sănătății publice în situații de risc epidemiologic de infectare cu virusul SARS-CoV-2

**M. Of. nr. 107/ 02 februarie 2022**

* **146 - Guvernul României -** Hotărâre pentru completarea Hotărârii Guvernului nr. 1.174/2014 privind instituirea unei scheme de ajutor de stat pentru reducerea accizei la motorina utilizată în agricultură

**M. Of. nr. 109/ 03 februarie 2022**

* **179 - Ministerul Mediului, Apelor și Pădurilor -** Ordin privind modificarea anexei la Ordinul ministrului mediului, apelor și pădurilor nr. 323/2020 pentru aprobarea Ghidului de finanțare a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, 2020-2024

**M. Of. nr. 110/ 03 februarie 2022**

* **180 - Ministerul Mediului, Apelor și Pădurilor -** Ordin privind modificarea anexei la Ordinul ministrului mediului, apelor și pădurilor nr. 324/2020 pentru aprobarea Ghidului de finanțare a Programului de stimulare a înnoirii Parcului auto național 2020-2024

**M. Of. nr. 111/ 03 februarie 2022**

* **148 - Guvernul României -** Hotărâre pentru aprobarea Programului de susținere a producției de legume în spații protejate pentru anul 2022

**M. Of. nr. 112/ 03 februarie 2022**

* **147 - Guvernul României -** Hotărâre pentru aprobarea schemei „Ajutor de minimis pentru aplicarea programului de susținere a producției de usturoi“, precum și pentru stabilirea unor măsuri de verificare și control al acesteia în anul 2022
* **149 - Guvernul României -** Hotărâre privind modificarea Hotărârii Guvernului nr. 807/2014 pentru instituirea unor scheme de ajutor de stat având ca obiectiv stimularea investițiilor cu impact major în economie

**M. Of. nr. 114/ 04 februarie 2022**

* **171 - Guvernul României -** Hotărâre privind prelungirea stării de alertă pe teritoriul României începând cu data de 7 februarie 2022, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19

**M. Of. nr. 116/ 04 februarie 2022**

* **155 - Guvernul României -** Hotărâre privind aprobarea Regulamentului de organizare și funcționare al Agenției Române de Asigurare a Calității în Învățământul Preuniversitar
* **24 - Ministerul Agriculturii și Dezvoltării Rurale -** Ordin pentru aprobarea cantităților de motorină aferente perioadei 1 iulie 2021-30 septembrie 2021 determinate la plată și nedecontate în anul 2021 de către Agenția de Plăți și Intervenție pentru Agricultură, ce beneficiază de ajutor de stat acordat sub formă de rambursare

**M. Of. nr. 117/ 04 februarie 2022**

* **5 - Guvernul României -** Ordonanță de urgență pentru modificarea și completarea Ordonanței de urgență a Guvernului nr. 129/2021 privind implementarea formularului digital de intrare în România
* **6 - Guvernul României -** Ordonanță de urgență pentru modificarea și completarea Ordonanței de urgență a Guvernului nr. 68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19

**M. Of. nr. 118/ 04 februarie 2022**

* **260 - Ministerul Sănătății -** Ordin privind modificarea anexei la Ordinul ministrului sănătății nr. 487/2020 pentru aprobarea protocolului de tratament al infecției cu virusul SARS-CoV-2

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Premierul Nicolae-Ionel Ciucă: România are nevoie de modernizare și dezvoltare echilibrate, astfel încât de investiții să beneficieze în mod echitabil și integrat toate comunitățile și toți cetățenii

Prim-ministrul Nicolae-Ionel Ciucă a avut, astăzi, o întâlnire de lucru cu reprezentanții administrației publice locale - Uniunea Națională a Consiliilor Județene și Asociațiile Municipiilor, Orașelor și Comunelor din România – în continuarea consultărilor periodice derulate de Guvern.

Cu această ocazie, au fost analizate stadiile demersurilor de descentralizare și întărire a rolului administrației publice locale, un rol important în reducerea birocrației revenind digitalizării.

Șeful Executivului a punctat măsurile luate de Guvern în contextul crizei energetice, în scopul protejării populației, a sectoarelor economice și a instituțiilor publice precum școli, spitale, instituții de cultură, de efectele creșterii prețurilor la energie.

Colaborarea pentru operaționalizarea Planului Național de Redresare și Reziliență a fost între temele abordate în cadrul discuțiilor. Reprezentanții autorităților locale și-au exprimat disponibilitatea de a fi cooptați în consultări legate de implementarea PNRR, astfel încât finanțările să fie cât mai adaptate la nevoile comunităților.

Participanții la întâlnire au menționat că este nevoie de sprijin din partea Guvernului pentru asigurarea cofinanțării proiectelor derulate de comunitățile locale, precum și de punerea la dispoziție a unor rezumate pregătite pentru fiecare componentă în parte, în care să fie cuprinse și exemplificate activitățile eligibile, mecanismul pentru alocarea investițiilor, documentația necesară care să însoțească cererile de finanțare, mecanismul de evaluare și de acceptare a finanțării proiectelor.

De asemenea, a fost subliniată importanța alocării echitabile a finanțărilor între cele patru tipuri de unități administrativ-teritoriale: municipii reședință de județ, municipii, orașe și comune, cât și între regiuni și între județele dintr-o regiune.

”România are nevoie de modernizare și dezvoltare echilibrate, astfel încât de investițiile disponibile prin PNRR, dar și prin celelalte fonduri europene și naționale, să beneficieze în mod echitabil și integrat toate comunitățile și toți cetățenii. Consultările noastre permanente au rostul să cunoaștem cât mai bine de ce au nevoie oamenii și să găsim soluții cât mai aproape de așteptările lor și ale comunităților locale”, a afirmat prim-ministrul.

Prim-ministrul a menționat constituirea Comitetului Interministerial de Coordonare a Planului Național de Redresare și Reziliență pentru a accelera reformele și a continua eforturile pentru asigurarea unei bune implementări a acestui amplu program.

”România se înscrie pe o traiectorie de dezvoltare, iar rolul nostru este să ne asigurăm că această cale este ireversibilă. Operaționalizarea PNRR este corelată viziunii integrate ce are în vedere lansarea negocierilor de aderare a României la Organizația pentru Cooperare și Dezvoltare Economică”, a subliniat șeful Executivului.

Reprezentanții Guvernului și cei ai organizațiilor administrației locale au menționat importanța Codului Finanțelor Publice Locale, pentru asigurarea predictibilității privind asigurarea surselor de finanțare.

Discuțiile au avut în vedere aspectele legate de finanțarea activității de asistență socială și protecția copilului, a mecanismului de decontare a transportului elevilor, a activității de tineret și a centrelor militare.

În ceea ce privește dezvoltarea investițiilor locale, au fost abordate aspecte legate de completarea legii exproprierilor, modificări solicitate de reprezentanții administrației publice locale îndeosebi pentru proiectele privind sistemele de management integrat al deșeurilor. De asemenea, un alt subiect semnalat de reprezentanții autorităților locale s-a referit la Codul silvic, mai exact la soluțiile care să răspundă dificultăților întâmpinate în cazul scoaterii definitive din fondul forestier unor terenuri necesare realizării unor obiective de interes local.

Consultările între Guvern și reprezentanții autorităților locale vor continua în baza mecanismului convenit, respectiv prin întâlniri lunare la nivel de prim-ministru, și periodice, la nivelul ministerelor.

La întâlnire au participat, din partea Guvernului, ministrul Dezvoltării, Lucrărilor Publice și Administrației, Attila Cseke, ministrul Educației, Sorin Cîmpeanu, șeful Cancelariei Prim-ministrului, Mircea Abrudean.

Din partea structurilor asociative ale administrației publice locale au participat președintele Uniunii Naționale a Consiliilor Județene din România, Adrian Veștea, președintele Asociației Municipiilor din România, Emil Boc, președintele executiv al Asociației Municipiilor din România, Constantin Toma, președintele Asociației Orașelor din România, Adrian Teban, președintele Asociației Comunelor din România, Emil Drăghici.

\*

Reuniunea Comitetului Interinstituțional privind proiectul ELI-NP, coordonată de premierul Nicolae-Ionel Ciucă

Premierul Nicolae-Ionel Ciucă a coordonat, astăzi, reuniunea Comitetului Interinstituțional privind proiectul Extreme Light Infrastructure – Nuclear Physics (ELI-NP).

În cadrul întâlnirii a fost prezentată situația proiectului ELI-NP și au fost identificate soluții pentru ca acesta să fie implementat până la sfârșitul anului 2023, conform calendarului asumat.

S-a discutat, de asemenea, modul în care România se poate integra în consorțiul european Extreme Light Infrastructure-European Research Infrastructure Consortium (ELI-ERIC), pentru atingerea obiectivului asumat de țara noastră.

De altfel, prim-ministrul a efectuat recent o vizită de lucru la Institutul Național pentru Fizică și Inginerie Nucleară "Horia Hulubei", prilej cu care a vizitat facilitățile logistice ale institutului, sălile de experimente și laboratoarele din cadrul proiectului ELI-NP și a discutat cu cercetătorii români despre o mai strânsă colaborare între mediul de cercetare, cel academic și domeniul privat.

La întâlnirea de la Palatul Victoria au mai participat ministrul Finanțelor, Adrian Câciu, ministrul Cercetării, Inovării si Digitalizării, Marcel Boloș, consilierii prezidențiali Ligia Deca și Luminița Odobescu, reprezentanți ai ministerelor Investițiilor și Proiectelor Europene, Afacerilor Externe, ai Consiliului Județean Ilfov, consilierul de stat Sorin Costreie, reprezentantul și coordonatorul României pentru proiectul ELI-NP, directorul proiectului ELI-NP, Călin Ur, directorul general al Institutului Naţional pentru Fizică şi Inginerie Nucleară "Horia Hulubei", Nicolae Mărginean, președintele Consiliului Științific IFIN-HH.

\*

Prima reuniune a Comitetului Interministerial pentru energie, coordonată de premierul Nicolae-Ionel Ciucă

Prima reuniune a Comitetului Interministerial în domeniul energiei a avut loc astăzi, la Palatul Victoria, sub coordonarea premierului Nicolae-Ionel Ciucă.

Prim-ministrul a menționat că această structură guvernamentală are ca obiectiv identificarea soluțiilor pentru limitarea efectelor creșterii prețurilor la energie pe termen scurt, mediu și lung, precum și monitorizarea măsurilor implementate până în acest moment de Guvern și a efectelor acestora.

”Este important să avem o abordare integrată, la nivel guvernamental, privind gestionarea crizei energetice, care să asigure atât o bună cunoaștere a problemelor cu care se confruntă consumatorii casnici și economia, cât și a soluțiilor de răspuns. Obiectivul Guvernului este de a atenua cât mai mult din efectele creșterii prețurilor la energie electrică și gaze naturale, pentru a proteja cetățenii, a menține locurile de muncă și a susține sectoarele economice”, a afirmat premierul Nicolae-Ionel Ciucă.

În cadrul reuniunii, reprezentanții Ministerului Energiei au prezentat situația facturilor la energie și gaze naturale în raport cu aplicarea schemei de compensare și plafonare stabilită de Guvern.

De asemenea, discuțiile s-au concentrat asupra pachetului de măsuri ce urmează a intra în vigoare începând cu 1 aprilie 2022, complementar celor deja aprobate și puse în aplicare.

În acest sens s-au discutat posibilitățile de îmbunătățire a acestor măsuri, pentru a păstra un echilibru pe piața energetică și a proteja consumatorii casnici, IMM-urile, cât și marii consumatori industriali.

Pentru a veni în sprijinul marilor consumatori de energie, în decembrie anul trecut, au fost alocate 130 milioane de euro pentru susținerea acestora.

Ministerul Energiei are consultări, în prezent cu reprezentanții Comisiei Europene, în scopul continuării acestei forme de sprijin, în condițiile în care prin această modalitate de ajutor financiar au fost susținute 15 ramuri din industria României care au angajate direct și pe orizontala economiei peste 100.000 de persoane.

Participanții la discuții s-au angajat să transmită către Guvern, în cel mai scurt timp, punctele lor de vedere, precum și propriile soluții pentru a gestiona, într-o formulă sustenabilă, ansamblul de măsuri necesare pentru protejarea populației și a economiei.

Reprezentanții Guvernului au luat act de aspectele semnalate de furnizorii și distribuitorii de energie cu privire la efectele crizei asupra situației financiare a acestora. În cadrul dialogului deschis cu reprezentanții pieței energetice, Guvernul își exprimă disponibilitatea pentru identificarea celor mai potrivite soluții care să asigure protejarea consumatorilor și desfășurarea activității economice în condiții de eficiență și competitivitate.

Din partea Guvernului, la întâlnire au mai participat ministrul Finanțelor, Adrian Câciu, secretarul general al Guvernului, Marian Neacșu, reprezentanți ai ministerelor Energiei, Economiei, Cancelariei Prim-Ministrului, Agenției Națională pentru Resurse Minerale.

De asemenea, la discuții au participat reprezentanți ai Consiliului Concurenței, Autorității Naționale de Reglementare în Domeniul Energiei, Societății Operatorul Pieței de Energie Electrică și Gaze Naturale „OPCOM“ - S.A., Bursei Române de Mărfuri - S.A., precum și reprezentanți ai producătorilor, transportatorilor și ai furnizorilor de energie, ai confederațiilor patronale și sindicale, ai structurilor asociative și ai consumatorilor de energie.

\*

Primirea de către prim-ministrul României, Nicolae-Ionel Ciucă, a ambasadorului Statului Israel la București, David Saranga

Prim-ministrul Nicolae-Ionel Ciucă l-a primit, astăzi, pe ambasadorul Statului Israel în România, David Saranga. Întâlnirea a prilejuit un schimb de opinii privind evoluția relațiilor internaționale și a securității în Estul Ucrainei și în Orientul Mijlociu.

Prim-ministrul Nicolae-Ionel Ciucă a subliniat preocuparea pentru evoluțiile din Estul Ucrainei și Marea Neagră, schimbând idei cu ambasadorul David Saranga despre evaluările proprii asupra acestor evoluții. De asemenea, oaspetele a prezentat situația de securitate curentă din regiunea Orientului Mijlociu.

Partea israeliană a propus organizarea, la o dată cât mai apropiată, a ședinței comune de guvern România-Israel. O asemenea perspectivă a fost salutată de către prim-ministrul român, urmând ca data să fie stabilită pe canale diplomatice în perioada următoare.

\*

Premierul Nicolae-Ionel Ciucă: Vom susține decizia de astăzi a Comisiei Europene din convingerea că este în beneficiul cetățenilor români și europeni această perioadă de tranziție în care să putem folosi gazul și energia nucleară

Guvernul României salută adoptarea de către Colegiul Comisiei Europene a Actului Delegat Complementar (ADC) privind taxonomia Uniunii Europene în domeniul climei. Includerea gazului și energiei nucleare în domeniul de aplicare al acestui Act confirmă rolul gazului ca un combustibil de tranziție către o economie decarbonizată, respectiv cel al energiei nucleare în reducerea emisiilor de gaz cu efect de seră.

România a propus în cursul anului 2021, alături de o serie de țări europene, includerea gazului și energiei nucleare în taxonomia tranziției ecologice, pentru a consolida investițiile private majore pentru tranziția la energia verde.

”Criza energetică pe care o traversăm și preocupările pentru combaterea schimbărilor climatice ne determină să acționăm decisiv și realist în fața nevoii de a ne proteja economiile și cetățenii. Orice pas înainte pe care îl facem împreună pentru a ne îmbunătăți răspunsul la efectele încălzirii climatice merită susținut și încadrat în planurile noastre de viitor, pentru a lăsa generațiilor viitoare un mediu mai curat și mai sănătos. Decizia luată astăzi de Colegiul Comisiei Europene este încurajatoare pentru a oferi în perspectivă un cadru predictibil și stabil pentru companiile care operează în cele două sectoare energetice: gaze naturale și energie nucleară”, a afirmat premierul Nicolae-Ionel Ciucă.

România a fost între inițiatorii acestui demers și a susținut în mod constant recunoașterea rolului gazului și energiei nucleare în procesul de tranziție către o economie verde, motivată de necesitatea pregătirii unei tranziții ecologice care să nu afecteze populația și să nu pericliteze securitatea energetică.

În cadrul primei vizite efectuate la Bruxelles în calitate de prim-ministru, Nicolae-Ionel Ciucă a subliniat obiectivul major al Uniunii vizând dubla tranziție verde și digitală, asigurând de susținerea României pentru avansarea acestuia, ca premisă pentru dezvoltarea în perspectivă a Uniunii și a statelor sale membre, pentru adaptarea la cerințele unei economii a viitorului.

În același timp, premierul Nicolae-Ionel Ciucă a susținut că soluțiile care vor fi formulate la nivelul UE pentru atingerea acestor obiective trebuie să fie echilibrate, adaptate la realitățile economice și sociale din statele membre, inclusiv România, astfel încât să nu prezinte riscul accentuării diferențelor de dezvoltare din interiorul Uniunii și să afecteze stabilitatea economică a statelor membre.

”Vom susține decizia de astăzi a Comisiei Europene din convingerea că este în beneficiul cetățenilor români și europeni această perioadă de tranziție în care să putem folosi gazul și energia nucleară”, a subliniat premierul Ciucă.

Amintim faptul că în cursul anului 2021, România, alături de alte State Membre ale Uniunii Europene, a susținut, în cadrul unei scrisori comune de poziție adresată Comisiei Europene, importanța energiei nucleare în mixul energetic actual și viitor al Uniunii și dezvoltarea în continuare a proiectelor strategice de investiții in acest domeniu.

\*

Întâlnirea premierului Nicolae-Ionel Ciucă cu investitorii francezi din cadrul MEDEF

Prim-ministrul României, Nicolae-Ionel Ciucă, a participat, alături de ministrul Economiei, Florin Marian Spătaru, la o întâlnire cu membrii MEDEF (Mouvement des Entreprises de France), condusă de președintele organizației, Roux de Bezieux Geoffroy.

Cu ocazia întâlnirii a fost discutată componenta economică a Parteneriatului Strategic dintre Republica Franceză și România și importanța acesteia în dezvoltarea relațiilor bilaterale.

Participanții au analizat prioritățile economice ale țării - infrastructura, investițiile în capacități energetice, digitalizarea, educația și redresarea sectoarelor cheie, domeniile de investiții, precum și oportunitățile oferite de PNRR.

Reprezentanții MEDEF, organizație care reunește peste 75 la sută dintre companiile din Franța, au transmis dorința de investi în economia României, în domenii care să genereze dezvoltare și noi locuri de muncă.

Alinierea perspectivelor de consolidare a cooperării pentru companiile franceze din România a fost un alt subiect abordat.

Cu privire la măsurile luate pentru atragerea investițiilor străine și punctual la aprecierea acordată investițiilor franceze în proiecte românești, premierul a declarat: “Suntem în permanență preocupați de crearea unui climat investițional şi de afaceri cât mai atrăgător în România. Apreciez prezența semnificativă a investitorilor francezi în țara noastră și le mulțumesc pentru contribuția substanțială la dezvoltarea economiei locale. Guvernul a alocat pentru investiții un buget de 18 miliarde de euro în acest an. Împreună cu cele 80 de miliarde de euro, bani europeni alocați pentru următorii ani, aceste resurse sunt esențiale pentru proiecte de infrastructură, digitalizare, energie verde, educație și susținerea rezilienței economiei României. Desigur, reprezintă și importante oportunități pentru mediul de afaceri din țară și partenerii europeni”.

Prim-ministrul a evidențiat oportunitățile pe care le poate oferi România ca viitor membru al Organizației pentru Cooperare și Dezvoltare Economică. Cei 38 de membri, dintre care 23 sunt europeni, sunt state dezvoltate, care dețin peste 70% din producția și comerțul globale și 90% din nivelul mondial al investițiilor străine directe. Pe de altă parte, evoluția economică a României arată că, în cei 15 ani ca stat membru al UE, Produsul Intern Brut al României s-a triplat, iar PIB-ul pe cap de locuitor a crescut de patru ori. Responsabilitățile și beneficiile generate de consolidarea profilului nostru în UE și perspectiva aderării la Schengen, Euro și OCDE generează o perspectivă de creștere economică și de consolidare a strategiei financiar-bugetare.

Printre sectoarele din industrie identificate ca având potențial semnificativ sunt industria microelectronică, pentru care Ministerul Economiei pregătește proiecte în valoare de 500 de milioane de euro prin PNRR - această investiție sprijinind demersul UE de a deveni un exportator net de semiconductori, dezvoltarea relațiilor în domeniile industriale și tehnologice între cele două țări prin crearea unui mediu favorabil dezvoltării economiei circulare, pentru utilizarea de noi tehnologii cu scopul reducerii emisiilor de dioxid de carbon.

În contextul investițiilor în industria circuitelor integrate și industria microelectronicii s-a discutat despre crearea premiselor pentru participarea companiilor românești din industria microelectronică la obiectivele europene de dezvoltare a ecosistemului european prin PNRR, facilitând participarea României la un proiect de anvergură, ce reunește peste 100 de companii din toată Europa.

Participanții au evidențiat importanța investițiilor în domenii precum energia nucleară, protecția civilă, proiecte de mediu, infrastructură și alte domenii de interes. Prim-ministrul Nicolae-Ionel Ciucă a subliniat valoarea adăugată pe care dezvoltarea parteneriatelor dintre investitorii francezi și companiile din România o poate reprezenta pentru ecosistemul de afaceri la nivel național.

De asemenea, s-a discutat și despre beneficiile reciproce pe care le-ar putea avea o cooperare economică strânsă în ceea ce privește modernizarea infrastructurii de transport, precum și în ceea ce privește combaterea poluării aerului în aglomerările urbane și posibilele soluții în vederea accelerării digitalizării.

\*

Întâlnirea premierului Nicolae-Ionel Ciucă cu reprezentanții Consiliului Investitorilor Străini

Prim-ministrul Nicolae-Ionel Ciucă s-a întâlnit, la Palatul Victoria, cu reprezentanții Consiliului Investitorilor Străini (FIC), organizație care reunește peste 120 dintre cele mai mari companii românești cu capital străin.

La întâlnirea cu delegația investitorilor, condusă de președintele FIC, Cristian Secoșan, au mai participat ministrul Cercetării, Inovării și Digitalizării, Ioan Marcel Boloș, ministrul Economiei, Florin Marian Spătaru, alături de consilierul de stat George Agafiței, reprezentanți ai ministerelor Finanțelor, Energiei și Mediului, Apelor și Pădurilor.

Participanții au subliniat importanța investițiilor pentru redresarea economiei și nevoia de a stimula investițiile străine, care sunt o componentă cheie a creșterii economice.

*“Salut inițiativele Consiliului Investitorilor Străini și apreciez că suntem angajați în atingerea aceluiași scop: dezvoltarea si îmbunătățirea mediului de afaceri din România. Astfel de întâlniri contribuie la menținerea contactului permanent cu realitatea mediului de afaceri și implicit la evaluarea și calibrarea impactului unei modificări în legislație. Crearea unui astfel de cadru formal de consultare între Guvern și comunitatea de afaceri ne ajută în eforturile de a atrage în mod consecvent investițiile companiilor cu capital străin și ne așteptăm să aibă drept rezultat definitivarea unui proces legislativ previzibil și a unor politici publice bazate pe date, analize și studii de impact- elemente de bază pentru consolidarea unei relații de încredere cu investitorii”*, a declarat premierul României, Nicolae-Ionel Ciucă.

La rândul lor, reprezentanții investitorilor străini au arătat că încurajarea investițiilor poate crește potențialul de dezvoltare economică a României de 4,5 ori până în anul 2040. În acest sens, a fost exprimată disponibilitatea de parteneriat pentru asigurarea unei direcții sustenabile orientată către beneficii pentru mediul social și guvernanță corporativă.

Totodată, a fost evidențiată nevoia ca investițiile străine din România sa aibă valoare adăugată, cu efect de multiplicare asupra antreprenorialului și mediului de afaceri.

Prim-ministrul a arătat, cu aceasta ocazie, că este nevoie de educarea și pregătirea antreprenorilor români. Pe de alta parte, programele educaționale trebuie sa fie adaptate cerințelor pieței forței de muncă, perspectivă inclusă în programul Romania Educată.

În privința predictibilității necesare pentru dezvoltarea mediului de afaceri, premierul a dat asigurări că strategia fiscală pentru anul următor va fi anunțată încă din luna aprilie a acestui an.

Din perspectiva energiei, a fost menționată valoarea celor peste 20 miliarde de euro investiții străine în acest domeniu, fiind analizat impactul creșterii prețurilor atât asupra competitivității economice cât și asupra consumatorilor casnici. Investitorii au menționat nevoia unei legislații adecvate în domeniu, precum și a dezvoltării de noi investiții în sisteme de generare a energiei și a combustibilului alternativ, fiind necesare eforturi suplimentare pentru obținerea eficienței energetice.

Infrastructura digitală și un cadru legislativ favorabil conectivității au reprezentat, de asemenea, teme de dialog, în contextul în care unul dintre obiectivele din PNRR vizează dezvoltarea acesteia și depășirea decalajelor digitale dintre mediul urban și cel rural.

*“Digitalizarea nu înseamnă mutarea birocrației pe calculator. Lucrăm la dezvoltarea sistemului de Cloud, iar înființarea Centrului de securitate cibernetica la București este o confirmare a recunoașterii rolului României la nivel European”*, a declarat prim-ministrul.

Guvernul are ca prioritate sporirea gradului de colectare și reducerea evaziunii fiscale în condițiile în care prima lună a acestui an a adus deja o creștere a colectării. În plus, activarea sistemului electronic de facturare business-to-business de la 1 aprilie este o măsură care poate genera un plus de claritate și eficientizare a sistemului de colectare a taxelor.

Participanții au analizat și măsurile necesare din perspectiva dezvoltării durabile pentru protejarea mediului și combaterea efectelor schimbărilor climatice menționând oportunitățile oferite de Green-dealul lansat la nivelul UE si elaborarea unui plan privind economia circulara.

*“Trebuie să identificăm politicile publice și instrumentele necesare pentru a valorifica împreună investițiile pe care le avem în vedere, la nivel guvernamental, dar și la nivelul investitorilor străini care se dezvoltă în țara noastră. Am alocat anul acesta cea mai mare sumă pentru investiții – 88 miliarde lei. Vom investi, în următorii ani, alte 80 miliarde euro din bani europeni. Pentru ca aceste zece miliarde de euro pe an să genereze efecte, Guvernul trebuie să aibă capacitatea și mecanismele să îi concretizeze în proiecte. Vom înființa o structură guvernamentală care se va ocupa de investițiile străine în România, dar și de promovarea exportului românesc. Să investim împreună”*, a declarat premierul Nicolae-Ionel Ciucă.

**Informații suplimentare:**

Investiţiile directe ale nerezidenţilor în România au însumat, în primele 11 luni ale anului 2021, 6.866 milioane euro (comparativ cu 2.397 milioane euro în perioada ianuarie - noiembrie 2020), din care participațiile la capital (inclusiv profitul reinvestit net estimat) au însumat valoarea netă de 5.499 milioane euro, iar creditele intragrup au înregistrat valoarea netă de 1 367 milioane euro.

Detalii aici: <https://www.bnr.ro/page.aspx?prid=20477>

\*

Convorbire telefonică a prim-ministrului Nicolae-Ionel Ciucă cu prim-ministrul Republicii Bulgaria, Kiril Petkov

Prim-ministrul României, Nicolae-Ionel Ciucă, a avut astăzi o convorbire telefonică cu omologul său bulgar, Kiril Petkov.

Cei doi premieri au abordat pe larg agenda bilaterală, insistând pe componentele de interconectare peste Dunăre și dragare a șenalului navigabil al fluviului.

Procesele europene curente, respectiv cooperarea pentru aplicarea Green Deal și PNRR, s-au aflat, de asemenea, pe agenda discuțiilor. Prim-ministrul Nicolae-Ionel Ciucă a abordat problema coridorului vertical dat de interconectorul de gaz Grecia-Bulgaria care dă substanță proiectului BRUA (Bulgaria-România-Ungaria-Austria). Partea bulgară a subliniat prioritatea pe care o acordă acestui interconector.

Premierul bulgar a lansat invitația organizării la Sofia, în lunile septembrie-octombrie, a unei ședințe comune de guvern între România și Bulgaria. Cei doi prim-miniștri au convenit că, anterior acestei ședințe, în cel mai scurt timp, va avea loc o vizită a premierului bulgar Kiril Petkov la București, însoțit de ministrul Transporturilor și Energiei, pentru a pregăti acordurile viitoarei ședințe de guvern.

Cei doi șefi de guvern au împărtășit evaluări asupra situației de securitate din regiune, din estul Ucrainei și de la Marea Neagră.

Sursa: Guvernul României - https://gov.ro/ro/comunicate&page=4&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției franceze | **Președinția franceză a Consiliului UE: 1 ianuarie-30 iunie 2022**  Prioritățile președinției franceze se reflectă în deviza acesteia: „Relansare, putere, apartenență”:   * **relansare**, pentru a permite Europei să sprijine tranziția ecologică și cea digitală * **putere**, pentru a apăra și promova valorile și interesele noastre * **apartenență**, pentru a construi și dezvolta o viziune europeană comună, prin cultură, prin valorile noastre și prin istoria noastră comună   Potrivit discursului președintelui Franței, Emmanuel Macron, din 9 decembrie 2021, în care a prezentat prioritățile președinției franceze, activitățile președinției se vor axa pe trei domenii principale:   * urmărirea unei agende pentru **suveranitatea europeană**, prin care se înțelege capacitatea Europei de a exista în lumea de astăzi și de a-și apăra valorile și interesele * construirea unui **nou model european de creștere** * crearea unei **Europe mai „umane”**   Site-ul președinției franceze: https://presidence-francaise.consilium.europa.eu/ |
| Dacă ar trebui să rezum într-o singură propoziție obiectivul acestei președinții de la 1 ianuarie până la 30 iunie 2022, aș spune că trebuie să trecem de la o Europă a cooperării în interiorul frontierelor noastre la o Europă puternică la nivel mondial, pe deplin suverană, liberă să facă alegeri proprii și stăpână pe soarta sa.  - *Emmanuel Macron, președintele Republicii Franceze. Prezentarea**președinției franceze a Consiliului Uniunii Europene la Palatul Élysée, 9 decembrie 2021* | |

🏵🏵🏵

NOUTĂȚI – Informații UTILE

18 aplicații de finanțare aprobate de Ministerul Transporturilor și Infrastructurii în cadrul Mecanismului pentru Interconectarea Europei

Ministerul Transporturilor și Infrastructurii a transmis faptul că a avizat pentru transmiterea către Comisia Europeană în vederea evaluării 18 aplicații de finanțare pentru apelul de proiecte CEF – Transport.

Proiectele au o valoare totală de 419.348.560 euro, din care 347.019.428 euro co-finanțare din partea Mecanismului pentru Interconectarea Europei.

Aplicațiile avizate au în vedere investiții în infrastructura de transport la nivel național în următoarele domenii :

* Căi ferate – lucrări și mixt;
* Combustibili alternativi;
* Parcări securizate;
* Porturi fluviale și maritime;
* Terminale intermodale;
* Mobilitate Militară.

Rezultatele procesului de evaluare desfășurat de către Comisia Europeana prin Agenția CINEA și proiectele selectate pentru a primi finanțare vor fi anunțate de către Comisia Europeană în luna iunie a acestui an, în cadrul Comitetului CEF.

Sursa: Ministerul Transporturilor și Infrastructurii

\*

RO-Cultura: Perioada de implementare a proiectelor pentru expoziții inovative cu bunuri culturale mobile restaurate a fost modificată

Unitatea de Management a Proiectului din cadrul Ministerului Culturii a anunțat ieri, 31 ianuarie 2022, modificarea ordinului pentru aprobarea Ghidului solicitantului și documentelor aferente acestuia pentru apelul [***Susținerea expozițiilor inovative cu bunuri culturale mobile restaurate***](https://www.ro-cultura.ro/apeluri/management-patrimoniu/lansare-apel-1-2) în cadrul Programului RO-CULTURA, finanțat prin Granturile SEE 2014 – 2021, după cum urmează:

* **Anexa nr. 1 la OMCIN nr. 2072/01.02.2019 - Ghidul solicitantului, Art. 7.3 -**Eligibilitatea proiectului/ activităților, **pct. 7.3.5 - Durata proiectelor** , **primul paragraf,**se modifică și va avea următorul cuprins:
* „Proiectele vor avea o durată cuprinsă între **6 luni**și**36 de luni**, cu începere de la data semnării contractului de finanțare**.**”

Celelalte prevederi ale Ghidului solicitantului și ale anexelor aferente apelului ce vizează *Susținerea expozițiilor inovative cu bunuri culturale mobile restaurate* rămân neschimbate.

Ordinul Ministrului Culturii nr. 2543 din 27.01.2022 este [**disponibil aici**](https://www.ro-cultura.ro/files/upload-dir/1153-omc-2543-din-27012022.pdf).

Sursa: Programul RO-Cultura

\*

Stadiul pregătirii perioadei 2021-2027: La sfârșitul lunii ianuarie au fost transmise către CE Programele Operaționale Transport și Dezvoltare Durabilă

În cadrul ședinței de Guvern din 27 ianuarie 2022, a fost prezentat stadiul actual al pregătirii perioadei de programare 2021-2027.

Astfel, conform documentului, în perioada octombrie - noiembrie 2021, a fost publicată a doua versiune a programelor naționale (cu excepția Programului Operațional Tranziție Justă și Programului Operațional Dezvoltare Durabilă), a programelor regionale și a Acordului de Parteneriat.

La 14 ianuarie 2022, a doua versiune a Acordului de Parteneriat, rezultată ca urmare a consultării publice, a fost transmisă Comisiei Europene.

Totodată, în cadrul secțiunii privind etape viitoare se regăsesc:

1. **Transmitere la Comisia Europeană până la sfârșitul lunii ianuarie a PO Transport, PO Dezvoltare Durabilă;**
2. Analiza observațiilor formulate de Comisia Europeană, actualizarea Programelor Operaționale și a Acordului de Parteneriat.

**Fondul pentru o Tranziție Justă**

În vederea finalizării procesului de programare, sunt necesare următoarele demersuri:

1. Elaborarea unui program distinct pentru Tranziția Justă prin preluarea unor structuri existente pentru menținerea expertizei dobândite si pentru crearea premiselor unei desemnări facile;
2. Aprobarea de către Guvern a metodologiei de stabilire a alocării pe fiecare județ prin memorandum (sunt avute în vedere două scenarii: a. alocare egală sau b. alocări diferențiate în funcție de amploarea impactului socio-economic estimat. De asemenea, este analizată opțiunea plafonării alocării care ar putea fi direcționată pentru finanțarea Întreprinderilor Mari).

**Transferuri**

România a decis să folosească oportunitatea de transfer oferită de reglementările europene, pe 2 piloni:

* **Transfer de 20% din pachetul FSE+ către FEDR**, pentru a acoperi nevoile din sectoarele educație, ocuparea forței de muncă, sănătate și incluziune socială. Acest transfer este necesar pentru a asigura complementaritatea între serviciile sociale și infrastructura necesară în aceste domenii;
* **Transferul de aproximativ 9%** **de la regiunile mai puțin dezvoltate la regiunea mai** **dezvoltată**, ținând cont de nevoile mari de investiții la nivelul Regiunii București-Ilfov, declanșate de dinamica economiei, mobilitatea socială și disparitățile interne din cadrul acestei regiuni România a solicitat CE aceste transferuri, furnizând justificări tehnice extinse.

**Comisia Europeană a informat autoritățile române că nu poate**, în acest stadiu, **să exprime o opinie pozitivă** cu privire la transferurile propuse. Procentul avansat de acestia este de 10%.

Pașii următori

* Stadiu la 18 ianuarie 2022
  + Au fost transmise la Comisia Europeană justificări suplimentare pentru susținerea transferului de aproximativ 9% de la regiunile mai puțin dezvoltate la regiunea mai dezvoltată, ca document justificativ la a doua versiune a Acordului de Parteneriat.
* Stadiu la 25 ianuarie 2022
  + Este in curs de analiza si definitivare justificarea suplimentara a trabnsferului intre fonduri, precum si propunerea de compromis pentru un nou procent.

Potrivit notei, în cazul în care CE nu aprobă transferul de 20% de la FSE+ către FEDR, **va fi necesară ajustarea alocării FEDR prevăzută in toate PO**, ceea ce determina scaderea anvelopei financiare FEDR.

Nota poate fi consultată [***aici***](https://www.fonduri-structurale.ro/descarca-document/34467).

| **Documente** |
| --- |
| [NOTA-6.pdf](https://www.fonduri-structurale.ro/descarca-document/34467) |

Sursa: Secretariatul General al Guvernului

\*

Ministrul Economiei, despre Start Up Nation 2022: Ținta e ca programul să se poată derula în aprilie-mai

Ministrul Antreprenoriatului și Turismului, Constantin-Daniel Cadariu, a declarat pentru StartupCafe.ro faptul că ținta e ca noua ediție Start-up Nation să se poată derula în aprilie-mai.

Ca modificări, ministrul a menționat:

1. Să nu se mai puncteze numărul de angajați;
2. Cofinanțare între 5-10-15%;
3. Aplicanții vor putea lua credite cu garanție de stat.

Referitor la valoarea grantului acordat, ținta este să rămână tot la maximum 200.000 de lei, a precizat acesta... click [***aici***](https://www.startupcafe.ro/fonduri-europene/fonduri-startup-nation-2022-plati-masura-2-masura-1-ministru.htm) pentru detalii

Sursa: [www.startupcafe.ro](http://www.startupcafe.ro)

\*

Manualul de Comunicare și Design aferent Granturilor SEE 2014 – 2021 a fost actualizat

Ieri, 1 februarie 2022, Unitatea de Management a Proiectului din cadrul Ministerului Culturii a anunțat actualizarea Manualului de Comunicare și Design aferent Granturilor SEE 2014 – 2021.

Cele mai importante modificări vizează:

* logo-uri actualizate Granturi SEE/ Norvegiene și utilizarea combinată a acestora cu alte logo-uri;

Atenție! Logo-ul dedicat proiectelor va fi transmis OBLIGATORIU spre verificare și avizare Operatorului de Program – Punctului Național de Contact – Oficiului Mecanismului Finaciar;

* texte actualizate pentru plăcile comemorative.

Manualul de Comunicare și Design aferent Granturilor SEE 2014 – 2021, actualizat, este disponibil [***aici***](https://www.ro-cultura.ro/files/upload-dir/1186-eea-and-norway-grants-communication-and-design-manual---updated-december-2021.pdf).

Sursa: Programul RO-Cultura

\*

A 14-a versiune a Programului Național de Dezvoltare Rurală 2014-2020

Ministerul Agriculturii și Dezvoltării Rurale a anunțat ieri, 02 februarie 2022, publicarea celei de-a 14-a versiuni a Programului Național de Dezvoltare Rurală 2014-2020.

Documentul poate fi consultat [***aici***](https://www.madr.ro/docs/dezvoltare-rurala/2022/Program-National-de-Dezvoltare-Rurala-2014-2020-v14.pdf?fbclid=IwAR3PfVPNMzCxjj8QQyV9oaylKiK9WH0dNDufWbJmPCbPS0pj2h8CQvUuLDs).

Sursa: MADR

\*

Pe 2 februarie s-a finalizat procesul de plată pe schema de ajutor HoReCa. Care este stadiul celorlalte programe gestionate de MAT

În cadrul ședinței de guvern de ieri, 2 februarie 2022, ministrul Antreprenoriatului și Turismului, Constantin-Daniel Cadariu, a făcut precizări referitoare la stadiul schemelor de ajutor de stat lansate în contextul pandemiei de COVID-19, dar și cu privire la alte oportunități de sprijin derulate de minister.

Referitor la **schema HoReCa**, ministrul Cadariu a anunțat faptul că „*astăzi (n.r ieri), 2 februarie, am închis în sfârșit și schema de ajutor HoReCa. În total, s-au achitat aproape 2,2 miliarde de lei; primul miliard în decembrie, reprezentând o prorată de 47%, iar diferența în ultima săptămână, reprezentând 53%. În fond, discutăm de o infuzie de capital în activitatea turistică de peste 400 de milioane de euro în doar două luni*”.

În ceea ce privește **măsura 1 – microgranturi**, ministrul a explicat faptul că „*în prima (n.r ediție) au fost 17.000 de beneficiari plătiți; s-au cheltuit doar 35 de milioane de euro și au rămas disponibile 65 de milioane de euro. Acum sunt aproximativ 33.000 de cereri depuse. Ne propunem să lucrăm pe calupuri de câte 5.000 de beneficiari, astfel încât atunci când terminăm analiza și încheiem contractele, să putem face plățile*”.

În legătură cu **măsura 2 – granturi pentru capital de lucru**: „*acolo exista la momentul preluării mandatului un deficit de 570 de milioane de lei pentru ultimii 2.885 de beneficiari. S-a asigurat această sumă în bugetul ministerului, iar astăzi (n.r ieri) cu un proiect în primă lectură (disponibil* [***aici***](https://www.fonduri-structurale.ro/descarca-document/34664)*) pentru a face o corectură pe titlul bugetar, care să ne permită folosirea baniilor. Totodată, acesta va sta la baza unui act adițional între instituția noastră și Ministerul Investițiilor și Proiectelor Europene, necesar pentru a închide Măsura 2 în cursul lunii februarie*”.

Totodată, acesta a anunțat că **ministerul urmărește să deruleze în cursul acestui an cel puțin 10 programe** care să vină în sprijinul mediului de afaceri „*indiferent că discutăm de agenți economici aflați la început de drum, între 0 și 3 ani sau agenți economici mai vechi, despre granturi sau de scheme care să le asigure garantarea unor credite, ori inclusiv despre un program care să presupună acordarea de credite cu dobândă subvenționată din partea ministerului.”*

| **Documente** |
| --- |
| [OUG.pdf](https://www.fonduri-structurale.ro/descarca-document/34664) |

Sursa: MAT

\*

Granturi SEE și Norvegiene: 18 proiecte aprobate în Runda 2021 pentru Programul Educație

Punctul Național de Contact pentru Granturile SEE și Norvegiene a publicat rezultatele Rundei 2021 pentru proiecte depuse în cadrul Programului Educație.

Au fost aprobate 12 proiecte din **domeniul învățământului preuniversitar** și 6 proiecte în **domeniul incluziunii copiilor romi în școală (RCIS)**.

Listele sunt disponibile [aici](https://www.eea4edu.ro/rez-se-2018/), pentru domeniul învățământului și [aici](https://www.eea4edu.ro/rez-rcis-2018/), pentru domeniul incluziunii copiilor romi în școală.

Sursa: Granturile SEE și Norvegiene

\*

În perioada februarie-martie 2022 vor fi organizate patru evenimente privind buna guvernanță a politicii regionale a Uniunii Europene

Direcția Generală Politică Regională și Urbană a Comisiei Europene organizează online, în lunile februarie și martie 2022, o serie de patru evenimente privind buna guvernanță a politicii regionale a Uniunii Europene.

Evenimentele se vor desfășura după următorul calendar:

* **8-9 februarie 2022** – *„Construirea transparenței cu pacte de integritate în Europa”* este tema primului eveniment, în care vor fi prezentate rezultatele proiectului-pilot desfășurat cu Transparency International și cu alte organizații ale societății civile din 11 state membre, începând din 2016.
* **16 februarie 2022** – *„Forumul pentru autoritățile de management: Consolidarea capacității administrative 2021-2027”* va fi un eveniment organizat în cooperare cu OCDE ce va reuni autoritățile de management, în care vor fi diseminate informații cu privire la consolidarea capacității administrative, explorarea de noi idei pentru consolidarea capacității de a depăși provocările administrative ce pot limita gestionarea și utilizarea eficace a fondurilor UE în cadrul politicii de coeziune, precum și partajarea rezultatelor și lecțiilor învățate în urma proiectului-pilot al DG REGIO privind concentrarea frontală a capacităților administrative pentru perioada de după 2020. Informații suplimentare despre acest subiect puteți regăsi în broșura editată de organizatori, disponibilă spre descărcare la următorul link: <https://ec.europa.eu/regional_policy/sources/policy/how/improving-investment/info_event_16022022.pdf>.
* **1 martie 2022** – *„Instrumente de consolidare a capacității administrative”*, eveniment ce va fi adresat autorităților care gestionează FEDR, Fondul de coeziune și Fondul pentru o tranziție justă. În cadrul întâlnirii vor fi prezentate instrumente de sprijinire a consolidării capacității administrative (ACB), cum ar fi setul de instrumente practice pentru elaborarea foilor de parcurs pentru ACB, Peer2Peer+, cadrul de competențe, un instrument de autoevaluare pentru autoritățile de management, programul de formare strategică sau Centrul online de cunoștințe și resurse pentru fondurile UE.
* **10 martie 2022** – În cadrul întâlnirii vor fi dezbătute aspecte privind *consolidarea implicării cetățenilor în politica de coeziune*. De asemenea, vor fi prezentate rezultatele unui proiect-pilot desfășurat împreună cu OCDE pentru a dezvolta bune practici privind modalitățile de consolidare a implicării cetățenilor în punerea în aplicare a programului și rezultatele unui sistem de granturi pentru organizațiile societății civile.

Actorii interesați să participe la cele patru evenimente se pot înregistra online, vizitând pagina web: <https://ec.europa.eu/eusurvey/runner/GoodGovernanceEvents2022>

Sursa: ADR Sud-Muntenia

🏵🏵🏵

Consultări publice

Primele ghiduri pe PNRR pentru oportunitățile dedicate autorităților locale prin Fondul local și Valul renovării, publicate în consultare!

Ministerul Dezvoltării, Lucrărilor Publice și Administrației a publicat astăzi, 4 februarie 2022, în consultare  ghiduri ale solicitantului pentru oportunități de finanțare pe componentele Fondul local și Valul renovării ale Planului Național de Redresare și Reziliență.

**COMPONENTA C5 – VALUL RENOVĂRII**

* [***Descarcă***](https://www.fonduri-structurale.ro/descarca-document/34709) ghidul + documentele aferente pentru Clădiri rezidențiale renovare integrată
* [***Descarcă***](https://www.fonduri-structurale.ro/descarca-document/34710) ghidul + documentele aferente pentru Clădiri rezidențiale renovare integrată
* [***Descarcă***](https://www.fonduri-structurale.ro/descarca-document/34711) ghidul + documentele aferente pentru Clădiri rezidențiale renovare energetică
* [***Descarcă***](https://www.fonduri-structurale.ro/descarca-document/34712) ghidul + documentele aferente pentru Clădiri publice renovare energetică
* [***Descarcă***](https://www.fonduri-structurale.ro/descarca-document/34713) ghidul + documentele aferente pentru Clădiri publice renovare integrată

**COMPONENTA C10 – FONDUL LOCAL -** [***Descarcă***](https://www.fonduri-structurale.ro/descarca-document/34714) ghidul + documentele aferente

**Observaţiile şi propunerile** primite din partea societăţii civile vor fi transmise la adresa [observatii.pnrr@mdlpa.ro](mailto:observatii.pnrr@mdlpa.ro).

**Termenul** în care se pot transmite propuneri și observații este de **cel puțin 10 zile lucrătoare de la publicarea anunţului**, respectiv 04 februarie 2022.

Întrucât programul este finanțat de Uniunea Europeană, ghidurile de finanțare se depun astăzi la Comisia Europeană, potrivit MDLPA. De asemenea, aceste ghiduri se transmit în consultare atât Ministerului Investițiilor și Proiectelor Europene, cât și celor 4 structuri asociative ale autorităților administrației publice locale.

Prin **posibilitatea de supracontractare, valoarea totală a celor două fonduri va ajunge la 5,55 miliarde de euro**: „*Din această sumă construim cel puțin 5.522 de locuințe pentru tineri, medici și profesori, eficiente din punct de vedere energetic. Totodată, se construiesc minimum 1.091 de km de piste pentru biciclete și achiziționăm peste 1.135 de autobuze, troleibuze, tramvaie și microbuze noi, electrice sau pe hidrogen, cu stație de încărcare. La nivel național, achiziționăm cel puțin 13.200 de stații de încărcare electrică pentru autovehicule”* – a precizat Cseke Attila, ministrul Dezvoltării, Lucrărilor Publice și Administrației.

Din aceste fonduri, vor fi reabilitate aproximativ 1.400 de blocuri, însemnând 1,3 milioane de mp, pentru a fi eficiente din punct de vedere energetic și sigure în caz de cutremur. Totodată, clădirile instituțiilor publice vor putea fi reabilitate și eficientizate energetic și, astfel, vor fi scăzute emisiile de carbon. **În total, va fi finanțată renovarea energetică a cel puțin 2.000 de instituții publice prin PNRR.**

*„Aici aș dori să subliniez un lucru important, care nu a fost inclus până acum în niciun astfel de program de investiții:* ***pentru prima dată, nici proprietarii locuințelor, nici administrația locală nu trebuie să contribuie cu o cotă parte****. Renovarea este finanțată integral de Ministerul Dezvoltării, din fonduri UE”* – a precizat ministrul.

MDLPA va pune le dispoziție, în aprilie, platforma digitală unde fiecare localitate poate vedea suma prealocată și investițiile pe care se pot cheltui aceste sume. De pe această platformă, fiecare localitate poate selecta investiții în funcție de nevoile locale. Toate contractele de finanțare vor fi semnate până la sfârșitul acestui an, potrivit ministrului.

| **Documente** |
| --- |
| [Doc\_CLĂDIRI REZIDENȚIALE RENOVARE INTEGRATĂ.zip](https://www.fonduri-structurale.ro/descarca-document/34709) |
| [Doc\_CLĂDIRI REZIDENȚIALE RENOVARE SOCIAL.zip](https://www.fonduri-structurale.ro/descarca-document/34710) |
| [Doc\_CLĂDIRI REZIDENȚIALE RENOVARE ENERGETICĂ.zip](https://www.fonduri-structurale.ro/descarca-document/34711) |
| [Doc\_CLĂDIRI PUBLICE RENOVARE ENERGETICĂ.zip](https://www.fonduri-structurale.ro/descarca-document/34712) |
| [Doc\_CLĂDIRI PUBLICE RENOVARE INTEGRATĂ.zip](https://www.fonduri-structurale.ro/descarca-document/34713) |
| [Doc\_COMPONENTA C10 – FONDUL LOCAL.zip](https://www.fonduri-structurale.ro/descarca-document/34714) |

Sursa: MDLPA

\*

Normele metodologice privind măsurile pentru gestionarea financiară și de aplicare a fondurilor alocate prin PNRR, în consultare publică!

Ministerul Investițiilor și Proiectelor Europene a lansat ieri, 02 februarie 2022, spre consultare publică, ***Proiectul de Hotărâre de Guvern pentru aprobarea normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă.***

Potrivit notei de fundamentare, prin actul normativ se urmăreşte stabilirea cadrului financiar aplicabil reformelor, investițiilor și proiectelor finanțate din Planul Național de Redresare și Reziliență și stabilirea cadrului general privind îndeplinirea obligațiilor de monitorizare și raportare ce rezultă din implementarea PNRR.

**Principalele dispoziții vizează:**

* Modul în care se derulează programarea bugetară a fondurilor necesare implementării reformelor și investițiilor, respectiv fonduri din asistența financiară nerambursabilă și din împrumut aferente PNRR, finanțarea publică națională și TVA.
* Modul în care sunt cuprinse creditele de angajament și creditele bugetare în bugetele coordonatorilor de reforme și/sau investiții, și, respectiv, în bugetele tuturor categoriilor de beneficiari stipulați în cuprinsul Ordonanței.
* Detalierea fluxurilor financiare ale sumelor din asistența financiară rambursabilă și nerambursabilă și modul în care aceste sume trebuie reflectate în evidența contabilă, respectiv modalitatea de raportare financiară;
* Estimarea și utilizarea sumelor din fonduri europene aferente PNRR cu detalierea rolurilor și a acțiunilor necesar a fi efectuate de către beneficiari, responsabilii de implementarea investițiilor specifice locale și coordonatorii de reforme și/sau investiții;
* Detalierea mecanismului cererilor de transfer și al cererilor de transfer de fonduri. Astfel sunt detaliate condițiile în care poate avea loc depunerea unei cereri de transfer de către beneficiar sau a unei cereri de transfer de fonduri de către responsabilii de implementarea investițiilor specifice locale, termenele de depunere. Totodată, este detaliată aplicarea mecanismului cererilor de transfer și în cazul proiectelor implementate în parteneriat;
* Detalierea mecanismului de punere în aplicare a prevederilor art. 37 din Ordonanță. Astfel, având în vedere faptul că, potrivit art. 17 alin. (2) Din Regulamentul (UE) 2021/241 al Parlamentului European și al Consiliului din 12 februarie 2021, sunt eligibile în cadrul PNRR măsurile inițiate începând cu 1 februarie 2020, cu condiția să respecte cerințele prevăzute în prezentul regulament, proiectul de act normativ precizează modalitatea în care cheltuielile asociate acestor măsuri, efectuate ulterior datei de 1 februarie 2020 dar anterior semnării contractelor de finanțare, pot fi solicitate de beneficiari.
* Angajarea, lichidarea şi ordonanţarea cheltuielilor efectuate la nivelul reformelor și/sau investițiilor, prin stabilirea operațiunilor efectuate de coordonatorii de reforme și/sau investiții în ceea ce privește toate fazele procedurale. Sunt stabilite de asemenea atribuțiile coordonatorilor de reforme și/sau investiții în vederea reconcilierii contabile dintre conturile contabile ale acestora şi cele ale beneficiarilor pentru proiectele implementate în cadrul PNRR;
* Prevederi aplicabile responsabililor de implementarea investițiilor specifice locale/structurilor de implementare cu specificarea obligațiilor privind reconcilierea contabilă, inclusiv reconcilierea între înregistrările contabile şi înregistrările din sistemul informatic de management al PNRR aferente operaţiunilor derulate la nivelul responsabililor de implementarea investițiilor specifice locale/structurilor de implementare
* Modul de derulare a proiectelor în parteneriat, prin stabilirea condițiilor minime necesare a fi aplicate de către beneficiarii care implementează astfel de proiecte;
* Stabilirea conturilor aferente derulării asistenței financiare nerambursabile și împrumutului;
* Stabilirea, în sarcina coordonatorilor de reforme și/sau investiții, a termenelor de transmitere a raportărilor precum și a obligației de transmitere a listei achizițiilor.
* Stabilirea includerii de către coordonatorii de reforme și/sau investiții, în cadrul contractelor de finanțare încheiate cu beneficiarii, a unor indicatori de proiect care să furnizeze informații relevante pentru măsurarea stadiului de îndeplinire a jaloanelor/țintelor.
* Detalierea modalității de aplicare a prevederilor alin. (5) al art. 6 din Ordonanță, la nivelul coordonatorilor de reforme și/sau investiții prin specificarea rolurilor structurilor ce pot fi create la nivelul coordonatorilor de reforme și/sau investiții.

Formatul standard al formularelor prevăzute în cuprinsul proiectului de hotărâre vor fi aprobate prin ordin al ministrului finanțelor și al ministrului investițiilor și proiectelor europene, în termen de 45 de zile de la data intrării în vigoare a prezentei hotărâri.

[***Descarcă***](https://www.fonduri-structurale.ro/descarca-document/34597) proiectul de OUG

Propunerile și sugestiile de modificare pot fi transmise la adresa [acte.normative@mfe.gov.ro](mailto:acte.normative@mfe.gov.ro) sau prin [formularul de contact](https://mfe.gov.ro/hg-norme-oug-124_2021/) pus la dispoziție de MIPE în termen de 10 zile calendaristice de la data publicării proiectului de act normativ, respectiv 02.02.2022.

| **Documente** |
| --- |
| [Proiect de Hotarare de Guvern.zip](https://www.fonduri-structurale.ro/descarca-document/34597) |

Sursa: MIPE

\*

POC: Ghidurile aferente acțiunii 1.2.1 pentru proiecte tehnologice inovative și întreprinderi inovatoare de tip start-up și spin-off, în consultare publică!

AM POC a lansat ieri, 1 februarie 2022, în dezbatere publică ghidul solicitantului aferent Acțiunii 1.2.1 – Stimularea cererii întreprinderilor pentru inovare prin proiecte de CDI derulate de întreprinderi individual sau în parteneriat cu institutele de CD și universități, în scopul inovării de procese și de produse în sectoarele economice care prezintă potențial de creștere – **Tip de proiect: PROIECT TEHNOLOGIC INOVATIV** și **Tip de proiect: Întreprinderi inovatoare de tip start-up și spin-off.**

1. **Tip de proiect: PROIECT TEHNOLOGIC INOVATIV**

Proiectul tehnologic inovativ are ca **scop** încurajarea investițiilor private în CDI, prin creșterea numărului de întreprinderi care urmăresc introducerea inovării în activitatea proprie prin proiecte care dezvoltă produse și/sau procese sau tehnologii noi sau substanțial îmbunătățite, în scopul producției și comercializării, bazate pe cercetare.

**Tipuri de solicitanți**

Această acțiune se adresează întreprinderilor mari, mijlocii sau mici (inclusiv microîntreprinderi) din România cu activitate de cercetare-dezvoltare (CD), dar pentru care activitatea de CD nu constituie obiectul principal de activitate.

Pentru acest apel pot solicita finanțare întreprinderile cu obiect de activitate cercetare-dezvoltare (clasa CAEN 72), dar pentru care activitatea de CD nu constituie obiectul principal de activitate.

La momentul depunerii cererii de finanțare solicitantul trebuie să fie înregistrat în România sau într-un stat membru al UE.

**Buget și finanțare acordată**

Alocarea stabilită pentru apelul de proiecte este de 35.993.816,41 euro, iar valoarea maximă a asistenței financiare nerambursabile acordate unui proiect este de 3.000.000 euro.

Durata proiectelor este de maximum 12 de luni fără a depăși data de 30 decembrie 2023. Toate plățile efectuate de beneficiar nu pot să depășească 31 decembrie 2023.

Valoarea totală a oricărui tip de proiect din cadrul acestei acțiuni (costuri eligibile și neeligibile) nu poate depăși echivalentul în lei a 50 milioane euro.

[***Descarcă***](https://www.fonduri-structurale.ro/descarca-document/34468) ghidul

1. **Tip de proiect: Întreprinderi inovatoare de tip start-up și spin-off**

Proiectele aferente acestui apel vor sprijini creare SPIN-OFF-urilor și dezvoltării START-UP-urilor inovatoare (întreprinderi înființate de maximum 3 ani în anul depunerii proiectului) din regiuni mai puțin dezvoltate (fără București-Ilfov), bazate pe transferul rezultatelor cercetării-dezvoltării obținute în universități sau institute sau pe idei brevetate, în vederea realizării de produse și servicii noi sau semnificativ îmbunătățite pe care să le lanseze pe piață

**Tipuri de solicitanți**

* Start-up-uri: întreprinderi înființate in baza Legii nr. 31/1990 din regiuni mai puțin dezvoltate (fără București, Ilfov), care înregistrează o vechime de maximum 3 ani în anul depunerii proiectului;
* Spin-off-uri: întreprinderi din regiuni mai puțin dezvoltate (fără București, Ilfov) care urmează să se înființeze pe baza unui rezultat obținut în organizații de cercetare de drept public (instituție de CD sau de învățământ superior).

Alocarea stabilită pentru apelul de proiecte este de 8.000.000 euro.

**Valoarea maximă a proiectului, rata de cofinanțare**

Asistența financiară nerambursabilă pe proiect: 989.880 lei și nu poate depăși echivalentul în lei a 200.000 Euro, calculat la cursul InforEuro valabil în luna acordării ajutorului/semnării contractului de finanțare, pe o perioadă de trei ani fiscali consecutivi, indiferent dacă ajutorul a fost acordat din surse naționale sau europene.

Pentru beneficiarii care își desfășoară activitatea în sectorul transportului rutier, valoarea totală a asistenței financiare nerambursabile este de max. 494.940 lei și nu poate depăși echivalentul în lei a 100.000 Euro, calculat la cursul InforEuro valabil în luna acordării ajutorului/semnării contractului de finanțare, pe o perioadă de trei ani fiscali consecutivi, indiferent dacă ajutorul a fost acordat din surse naționale sau europene.

Valoarea grantului va reprezenta maxim 90% din valoarea totală a costurilor eligibile ale proiectului. Restul de 10% din costurile eligibile ale proiectului va reprezenta contribuția proprie a beneficiarului din fonduri private.

Durata maximă de implementare a unui proiect (inclusiv realizarea cheltuielilor și depunerea cererilor de rambursare) este de cel mult 12 luni, fără să depășească data de 31 decembrie 2023.

[***Descarcă***](https://www.fonduri-structurale.ro/descarca-document/34469) ghidul

**Perioada de consultare publică**

Perioada de consultare publică este de 10 zile lucrătoare, începând cu data de 2 februarie 2022, până la data de 16 februarie 2022, ora 17.00. În acest timp, persoanele sau entitățile interesate vor putea formula observații și propuneri, care vor fi centralizate de către OIC.

Observațiile vor fi transmise la adresa de e-mail [**structurale@research.gov.ro**](mailto:structurale@research.gov.ro)**.**

| **Documente** |
| --- |
| [POC-Tip de proiect Proiect tehnologic inovativ.zip](https://www.fonduri-structurale.ro/descarca-document/34468) |
| [POC-Tip de proiect Intreprinderi inovatoare de tip start-up si spin-off.zip](https://www.fonduri-structurale.ro/descarca-document/34469) |

Sursa: MIPE

\*

Programele IMM PROD, RURAL INVEST, INNOVATION și GARANT CONSTRUCT, lansate spre consultare publică!

Fondul Național de Garantare a Creditelor pentru Întreprinderile Mici și Mijlocii a anunțat marți, 1 februarie 2022, publicarea spre consultare publică a programelor IMM PROD, RURAL INVEST, INNOVATION și GARANT CONSTRUCT.

**Programul IMM PROD**

Obiectivul programului constă în acordarea de garanții guvernamentale de până la 90% din valoarea finanțărilor solicitate pentru asigurarea lichidităților și finanțarea investițiilor de către IMM-uri, inclusiv start-upuri, din zona urbană, pentru:

* încurajarea producției autohtone, creșterea capacității de producție,
* reconversia de la intermediere la producție,
* digitalizarea activității,
* alinierea la obiectivele de mediu (inclusiv îmbunătățirea eficienței energetice în cadrul proceselor de producție).

Beneficiarii eligibili:

* IMM-uri din sectorul de producție, inclusiv start-upuri:
* IMM-uri care își diversifică activitatea într-un sector productiv, inclusiv start-upuri;
* Persoane fizice autorizate, întreprinderile individuale, întreprinderile familiale care își desfășoară activitatea sau optează pentru reconversia activității către producție;
* Formele de organizare a profesiilor liberale care pot desfășura activități de productie, conform legii, din zona urbană.

Activități eligibile:

* Achiziția de echipamente și utilaje, inclusiv pentru reconversia de la intermediere la producție sau demararea de activități noi de producție;
* Construcția, achiziția, amenajarea de hale, inclusiv pentru reconversia de la intermediere la producție sau demararea de activități noi de producție;
* Achiziția de echipamente, softuri, consultanță pentru transformarea digitală a IMMurilor,
* Achiziția de echipamente în vederea alinierii la obiectivele de mediu (taxonomy)
* Capital de lucru pentru firmele care intenționează să deschidă/dezvolte/diversifice activități de producție, inclusiv pentru internaționalizare, ori să facă reconversia de la intermediere la producție
* Achiziția de terenuri pentru construcția/amenajarea de hale de producție.

Caracteristici credite eligibile:

* unul sau mai multe credite pentru realizarea de investiţii, inclusiv pentru achiziția de părți sociale; şi/sau
* unul sau mai multe credite/linii de credit pentru capital de lucru, garantate de către stat, în procent de maximum 90% din valoarea finanţării, exclusiv dobânzile, comisioanele şi spezele bancare aferente creditului garantat.

Pentru creditele de investiţii, valoarea maximă a finanţării este de 10.000.000 lei, iar pentru creditele/liniile de credit pentru finanţarea capitalului de lucru valoarea maximă a finanţării este de 5.000.000 lei;

* refinanțarea creditelor acordate inclusiv de alte instituții de credit decât cea pentru care se solicită garanția, creditele inițiale fiind pentru finanțarea unor activități eligibile în prezentul program.

[***Descarcă***](https://www.fonduri-structurale.ro/descarca-document/34598) documentul

**Programul RURAL INVEST**

Obiectivul programului constă în acordarea de garanții guvernamentale în mod transparent și nediscriminatoriu, de până la 90% din valoarea finanțărilor, IMM-urilor care își localizează producția în mediul rural și urban mic, pentru încurajarea dezvoltării afacerilor în aceste zone. Perioada de creditare va fi de maxim 15 ani.

Beneficiarii eligibili vor fi entități care își desfășoară activitatea de producție, sau optează pentru desfășurarea unei activități de producție în mediul rural și urban mic, cum ar fi IMM-urile, inclusiv start-upuri, persoanele fizice autorizate, întreprinderile individuale, întreprinderile familiale, întreprinzătorii debutanţi în afaceri, care își desfășoară activitatea în domeniul producției, formele de organizare a profesiilor liberale care pot desfășura activități productive, conform legii.

Activități eligibile propuse spre finanțare: sunt cele care se încadrează în categoria achiziției de echipamente și utilaje, inclusiv pentru demararea de activități noi de producție în mediul rural și urban mic, construcția, precum și cele care se încadrează în categoria achiziției, amenajării de hale, inclusiv pentru demararea de activități noi de producție în mediul rural și urban mic, achiziția de echipamente, softuri, consultanță pentru transformarea digitală a IMMurilor care își localizează producția în mediul rural și urban mic, inclusiv achiziția de echipamente în vederea alinierii la obiectivele de mediu (taxonomy), achiziția de terenului agricol și asigurarea capitalului de lucru pentru firmele care deruleaza activitati eligibile în program.

Credite eligibile: credite pentru realizarea de investiţii, inclusiv achiziția de terenuri agricole, cumpărarea de părți sociale și/sau capital de lucru, în valoare maximă de 2.000.000 lei, garantate în procent de maximum 90% din valoarea finanțării, exclusiv dobânzile, comisioanele şi spezele bancare aferente creditului garantat.

[***Descarcă***](https://www.fonduri-structurale.ro/descarca-document/34599) documentul

**Programul INNOVATION**

Obiectivul programului constă în sprijinirea realizarii invențiilor, susținerea activităților la export ale IMM-urilor (constând în stimularea exporturilor româneşti, susţinerea tranzacţiilor internaţionale şi a investiţiilor româneşti în străinătate), stimularea comerțului on-line și a digitalizarii, retehnologizarea companiilor locale, brevete de inovare privind produse, strategii, mediu, digitalizare și cofinanțarea investițiilor strategice țn complementaritate cu HG807/2014.

Facilitățile oferite în cadrul programului: acordarea de garanții guvernamentale, de până la 80% din valoarea finanțărilor, IMM-urilor din domeniul cercetării-dezvoltării, precum și preponderent IMM-urilor care activează în industria exportatoare, nepoluantă, în vederea retehnologizării, pentru asigurarea lichidităților și finanțarea investițiilor, precum și în acordarea de garanții guvernamentale în mod transparent și nediscriminatoriu de până la 80% din valoarea finanțărilor, în completarea granturilor acordate prin program, IMM-urilor cu activitate în domenii de comerț și servicii, cu cifra de afaceri mai mică de 1.000.000 euro, pentru software certificat de e-commerce și de administrare a unei firme (de tip ERP).

Beneficiarii eligibili: IMM-uri, inclusiv start-up uri, care îndeplinesc conditiile de eligibilitate in cadrul programului/schemei de ajutor de stat.

Credite eligibile:

* credite pentru realizarea de investiţii; şi/sau
* unul sau mai multe credite/linii de credit pentru capital de lucru garantate de către stat, prin Ministerul Finanțelor, în procent de maximum 80% din valoarea finanţării, exclusiv dobânzile, comisioanele şi spezele bancare aferente creditului garantat.

Pentru creditele de investiţii, valoarea maximă a finanţării este de 5.000.000 lei, iar pentru creditele/liniile de credit pentru finanţarea capitalului de lucru valoarea maximă a finanţării este de 2.000.000 lei.

[***Descarcă***](https://www.fonduri-structurale.ro/descarca-document/34600) documentul

**Programul GARANT CONSTRUCT** Programul este gândit pe 2 subcomponente:

* Susținerea proiectelor de investiții pentru IMMurile din sectorul construcții;
* Susținerea proiectelor de investiții de scara mica pentru UAT-uri, care presupun finanțarea unor activități din sectorul construcțiilor.

Plafonul total al garanțiilor care pot fi emise în anul 2022 în cadrul programului este 2,5 mld. lei, din care 1,5 mld. lei pentru IMM -uri și 1 mld. lei pentru UAT-uri.

Obiectivul programului constă în acordarea de garanții guvernamentale în mod transparent și nediscriminatoriu, de până la 90% din valoarea finanțărilor, IMM-urilor din sectorul construcțiilor pentru asigurarea lichidităților și finanțarea investițiilor, preponderent pentru firmele implicate în proiecte privind îmbunătățirea eficienței energetice, investiții în domeniul energiei verzi și aliniere la obiectivele de mediu.

Beneficiarii eligibili vor fi IMM-urile, inclusiv start-upuri, care își desfășoară/diversifică activitatea în domeniul construcțiilor. Tipul și valoarea maximă a creditelor garantate, procentele de garantare si valoarea maximă a garanției acordate vor fi stabilite la nivel de detaliu în legislația incidentă.

Activitățile eligibile propuse spre finanțare constau în achiziția de echipamente și utilaje, inclusiv pentru demararea de activități noi în sectorul construcții, construcția, achiziția, amenajarea de hale, inclusiv pentru demararea de activități noi în sectorul construcții, achiziția de echipamente, softuri, consultanță pentru transformarea digitală a IMMurilor, achiziția de echipamente în vederea alinierii la obiectivele de mediu (taxonomy) și finanțarea capitalului de lucru pentru firmele care derulează contracte în sectorul construcții.

Credite eligibile:

* credite pentru realizarea de investiţii, inclusiv achiziția de părți sociale; şi/sau
* unul sau mai multe credite/linii de credit pentru capital de lucru, garantate de către stat, în procent de maximum 90% din valoarea finanţării, exclusiv dobânzile, comisioanele şi spezele bancare aferente creditului garantat.

Pentru creditele de investiţii, valoarea maximă a finanţării este de 10.000.000 lei, iar pentru creditele/liniile de credit pentru finanţarea capitalului de lucru valoarea maximă a finanţării este de 5.000.000 lei. De asemenea, se vor putea refinanța creditele acordate inclusiv de alte instituții de credit decât cea pentru care se solicită garanția, creditele inițiale fiind pentru finanțarea unor activități eligibile în prezentul program.

[***Descarcă***](https://www.fonduri-structurale.ro/descarca-document/34601) documentul

Propunerile și sugestiile de modificare pot fi transmise până la data de 07 februarie 2022 la adresa de e-mail: [info@fngcimm.ro](mailto:info@fngcimm.ro).

| **Documente** |
| --- |
| [Fisa de program IMM PROD.pdf](https://www.fonduri-structurale.ro/descarca-document/34598) |
| [Fisa de program RURAL INVEST.pdf](https://www.fonduri-structurale.ro/descarca-document/34599) |
| [Fisa de program Innovation.pdf](https://www.fonduri-structurale.ro/descarca-document/34600) |
| [Fisa program GARANT CONSTRUCT.pdf](https://www.fonduri-structurale.ro/descarca-document/34601) |

Sursa: FNGCIMM

🏵🏵🏵

APELURI – Finanțări

Europa creativă: Comisia lansează o primă serie de cereri de propuneri pentru sprijinirea sectorului audiovizual

Comisia a publicat primele trei cereri de propuneri din cadrul [componentei MEDIA pentru 2022 a programului „Europa creativă”](https://ec.europa.eu/culture/ro/funding-creative-europe/europa-creativa-componenta-media), un program care dispune în acest an de o finanțare totală în valoare de 226 de milioane *EUR*.

Obiectivul este sprijinirea redresării sectorului audio-vizual și sporirea competitivității acestuia, atât în Europa, cât și la nivel mondial. În săptămânile și lunile următoare vor fi publicate noi cereri de propuneri.

Thierry **Breton**, comisarul pentru piața internă, a declarat: *„În 2022, vom intensifica sprijinul acordat sectoarelor culturale și creative din Europa, atât de grav afectate de criza provocată de pandemia de COVID-19. Astăzi anunțăm cea dintâi dintr-o lungă serie de oportunități de finanțare pentru a susține acest sector esențial, atât pe durata redresării, cât și ulterior. «Europa creativă» va investi în inovarea prin tehnologii digitale și în noi tipuri de conținut, de la seriale de televiziune de calitate până la realitatea virtuală.”*

Componenta MEDIA a programului „Europa creativă” s-a adaptat la provocările și oportunitățile generate de evoluțiile de pe piețele audiovizuale. Anul acesta, au fost introduse trei noi cereri de propuneri, având drept obiect: jocurile video și dezvoltarea de conținut imersiv, rețelele de festivaluri europene și acțiunea MEDIA 360°, concepute pentru a sprijini sectoarele existente și noile talente și piețe, precum și pentru a promova cooperarea dintre diferite sectoare.

Pe lângă aceste cereri inițiale de propuneri, efectuate în cadrul componentei MEDIA și reprezentând fonduri de 41 de milioane EUR, în cadrul componentei TRANS-SECTORIALE a programului a fost publicată astăzi și o cerere de propuneri axată pe alfabetizarea mediatică, dotată cu fonduri UE în valoare de 2,4 milioane EUR. Alte câteva cereri de propuneri din cadrul celor trei componente ale programului „Europa creativă” vor fi publicate pe [Portalul pentru finanțare și licitații al Comisiei](https://ec.europa.eu/info/funding-tenders/opportunities/portal/screen/opportunities/topic-search;callCode=null;freeTextSearchKeyword=;matchWholeText=true;typeCodes=0,1,2;statusCodes=31094501,31094502,31094503;programmePeriod=null;programCcm2Id=43251814;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState).

Bugetul pentru 2022 al programului „Europa creativă” este de 385,6 milioane *EUR*, ceea ce reprezintă o creștere de aproximativ 30 % față de 2021.

**Context**

Programul „Europa creativă” cuprinde, din 2021, trei componente: componenta MEDIA, care oferă sprijin pentru sectoarele audiovizualului, componenta CULTURĂ, care vizează toate celelalte domenii ale sectoarelor culturale și creative, și componenta TRANS-SECTORIALĂ, care oferă oportunități de colaborare trans-sectorială și oportunități pentru sectorul mass-mediei de știri. În cadrul noului cadru financiar multianual 2021-2027, programului i-a fost alocată suma fără precedent de 2,2 miliarde EUR, acesta devenind astfel cel mai mare program de finanțare de până acum dedicat sprijinirii sectorului cultural și creativ la nivelul UE.

Programul „Europa creativă” este pe deplin aliniat la [Planul de acțiune pentru democrația europeană](https://ec.europa.eu/info/strategy/priorities-2019-2024/new-push-european-democracy/european-democracy-action-plan_ro) și la [Planul de acțiune pentru mass-media](https://digital-strategy.ec.europa.eu/en/policies/media-and-audiovisual-action-plan), adoptate în decembrie 2020. Programul sprijină libertatea mass-mediei, pluralismul mediatic și alfabetizarea mediatică, astfel cum s-a anunțat în Planul de acțiune pentru democrația europeană, și va continua eforturile din cadrul Planului de acțiune pentru mass-media de a sprijini redresarea și transformarea sectoarelor mass-mediei și audiovizualului.

Pentru întrebări, asistență legată de program și sprijin pentru cooperarea cu organizații din alte țări, există [birouri „Europa creativă”](http://ec.europa.eu/programmes/creative-europe/tools/creative-desks_en.htm) în fiecare țară participantă.

**Mai multe informații**

[Programul „Europa creativă”](https://ec.europa.eu/culture/creative-europe)

[Programul de lucru „Europa creativă” pentru 2022](https://ec.europa.eu/culture/document/2022-annual-work-programme-creative-europe-programme)

[Planul de acțiune pentru democrația europeană](https://ec.europa.eu/commission/presscorner/detail/ro/ip_20_2250)

[Planul de acțiune pentru mass-media](https://ec.europa.eu/commission/presscorner/detail/ro/IP_20_2239)

[„Europa creativă”, componenta MEDIA](https://digital-strategy.ec.europa.eu/en/policies/creative-europe-media)

[„Europa creativă” – componenta TRANS-SECTORIALĂ](https://ec.europa.eu/culture/ro/funding-creative-europe/componenta-trans-sectoriala)

[„Europa creativă” – componenta CULTURĂ](https://ec.europa.eu/culture/creative-europe/creative-europe-culture-strand)

[Întrebări și asistență: Birourile „Europa creativă”](http://ec.europa.eu/programmes/creative-europe/tools/creative-desks_en.htm)

Sursa: https://romania.representation.ec.europa.eu

\*

Acțiunea Marie Skłodowska-Curie: Până săptămâna viitoare pot fi depuse propunerile de proiecte adresate programelor doctorale. Finanțare de până la 10 milioane de euro!

Entitățile juridice, inclusiv entitățile juridice din țări terțe neasociate și organizațiile internaționale, inclusiv organizații internaționale europene de cercetare, pot aplica până la **10 februarie 2022** pentru cererea de propuneri dedicată organizațiilor din statele membre ale UE sau din țările asociate la programul Orizont Europa pentru **programe doctorale și postdoctorale** noi sau existente (COFUND) în cadrul Acțiunilor Marie Skłodowska-Curie (MCSA).

Acțiunea sprijină formarea și dezvoltarea carierei prin mecanisme de cofinanțare și promovează condiții de muncă excelente pentru cercetători, formare durabilă și mobilitate internațională, interdisciplinară și intersectorială.

Bugetul total este de 89 de milioane de euro, iar un beneficiar poate primi o contribuție maximă a Uniunii Europene de 10 milioane de euro.

Pentru mai multe informații puteți consulta rubrica noastră de [***alte finanțări***](https://www.fonduri-structurale.ro/alte-finantari/551/actiunile-marie-sklodowska-curie-cofinantarea-de-programe-regionale-nationale-si-internationale-cofund).

Sursa: <https://www.fonduri-structurale.ro>

\*

Prelungire pentru apelul dedicat investițiilor în inovare interregionale!

Agenția Executivă pentru Consiliul European pentru Inovare și IMM-uri (EISMEA) a anunțat prelungirea apelului dedicat investițiilor în inovare interregională până la data de 22 februarie 2022. Termenul limită inițial era 1 februarie 2022.

În cadrul apelului pot aplica persoanele juridice, organismele publice sau private. Vor fi sprijinite proiecte de investiții interregionale în următoarele domenii:

* DIGIT – pentru deblocarea potențialului de creștere digitală și pentru a implementa soluții inovatoare (atât pentru întreprinderi, cât și pentru cetățeni);
* GREEN – vor fi sprijinite investițiile inovatoare în lanțul valoric în vederea stimulării economiei prin tehnologie verde și va crea o industrie/transport durabilă;
* MANU -îmbunătățirea livrării de produse, procese sau servicii noi sau îmbunătățite în industria de producție.

Pentru mai multe informații puteți consulta rubrica noastră de [***alte finanțări***](https://www.fonduri-structurale.ro/alte-finantari/555/i3-investitii-in-inovare-interregionala).

Sursa: DG Regio

\*

**Două măsuri de sprijin pentru legumicultori, aprobate de Executiv**

Ministerul Agriculturii și Dezvoltării Rurale a transmis miercuri, 2 februarie, faptul că au fost aprobate în Ședința de Guvern două acte normative ce instituie o serie de măsuri de susținere financiară a legumicultorilor pentru anul 2022, respectiv:

* Hotărârea pentru aprobarea programului de susținere a producției de legume în spații protejate și
* Hotărârea pentru aprobarea schemei „Ajutor de minimis pentru aplicarea programului de susținere a producției de usturoi”.

În ceea ce privește Programul „**Tomata**” și de susținere a producției de legume în spații protejate pentru anul 2022, acesta are alocat un buget **de 225 milioane de lei**. Programul este împărțit în două cicluri de producție, iar tomatele pot fi cultivate în ambele cicluri. Valoarea sprijinului este de **4.000 euro/beneficiar** pentru producțiile de tomate valorificate astfel:

* 3000 euro/beneficiar pentru producțiile valorificate în perioada 1 martie – 10 iunie (ciclul I)
* 1000 euro/beneficiar pentru producțiile valorificate în perioada 15 octombrie – 9 decembrie (ciclul II)

Referitor la producțiile minime necesare, acestea trebuie să fie de 3000 kg/1000mp.

Pentru restul legumelor cultivate în ciclul II de producție, respectiv ardei gras și/sau lung (kapia), castraveți, fasole păstăi, salată, spanac și ceapă verde valoarea sprijinului este de 1000 euro/beneficiar.

**Programul de susținere a usturoiului** are alocat în 2022 un buget de **22,2 milioane de lei**, iar valoarea sprijinului este de **3.000 euro/cultura/ha/beneficiar** și se acordă pentru producțiile valorificate în perioada 1 iunie – 21 decembrie. Producția minimă necesară trebuie să fie de 3 kilograme de usturoi/10 mp.

Actul normativ va fi publicat în perioada următoarea în Monitorul Oficial, conform MADR.

***Sursa: MADR***

\*

Programul Spații Verzi, ediția 2022: Peste 840.000 lei pentru proiecte destinate ariilor naturale protejate și permaculturii în zone urbane

MOL România și Fundația pentru Parteneriat au lansat cea de-a 16-a ediție a **Programului Spații Verzi**, o inițiativă de responsabilitate socială, prin intermediul căreia susțin proiecte al căror scop este să stimuleze implicarea copiilor şi a tinerilor în inițiative de protejare a mediului.

În cadrul apelului, ONG-urile își pot depune proiectele pe componenta de **Arii Naturale Protejate**, a cărei finanțarea acordată proiectelor a fost majorată de la 26.000 de lei/proiect la 35.000 de lei/proiect, comparativ cu ediția anterioară a programului.

Suplimentar, ONG-urile pot obține finanțare și pentru o nouă categorie, **Permacultură în zone urbane**, care vizează dezvoltarea agriculturii durabile în mediul urban. Pentru ediția de anul acesta a programului, MOL România oferă finanțare în valoare de **peste 840.000 de lei**, iar organizațiile pot depune cereri de finanțare până pe data de **24 februarie 2022**.

În contextul pandemiei de coronavirus, componenta Spații Verzi Urbane a programului a fost suspendată din cauza faptului că proiectele aveau prevăzute preponderent activități care vizau implicarea unor grupuri mari de copii şi tineri. Această componentă a fost înlocuită cu cea de permacultură.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/562/mol-romania-si-fundatia-pentru-parteneriat-programul-statii-verzi-editia-2022).

Sursa: Mol România


🏵🏵🏵

Din actualitatea europeană

Biodiversitate: orientările Comisiei privind noile zone protejate, menite să conducă natura europeană pe drumul către redresare până în 2030

Comisia a publicat recent [orientările](https://ec.europa.eu/environment/publications/criteria-and-guidance-protected-areas-designations-staff-working-document_en) privind identificarea și desemnarea de noi zone naturale protejate în UE, precum și privind gestionarea zonelor protejate existente și viitoare.

[Strategia UE în domeniul biodiversității pentru 2030](https://ec.europa.eu/environment/strategy/biodiversity-strategy-2030_en) – o inițiativă-cheie a [Pactului verde european –](https://ec.europa.eu/info/strategy/priorities-2019-2024/european-green-deal_en) urmărește să plaseze biodiversitatea Europei pe calea redresării până în 2030. Pentru a contribui la realizarea acestui obiectiv, strategia urmărește să protejeze cel puțin 30 % din teritoriul terestru și maritim al UE până în 2030.

Aceste obiective ale UE sunt în concordanță cu obiectivele globale propuse în cadrul celei de a 15-a Conferințe a părților (COP15) la Convenția ONU privind diversitatea biologică. O treime din această suprafață a UE - constând în zone foarte importante în ceea ce privește biodiversitatea și clima - ar trebui să fie strict protejată, atât pe uscat, cât și pe mare, în conformitate cu Strategia UE în domeniul biodiversității. Orientările adoptate astăzi vor sprijini statele membre să atingă aceste obiective și să creeze o rețea transnațională coerentă.

Vicepreședintele executiv Frans Timmermans, responsabil cu Pactul verde european, a declarat: *„Pentru a orienta economia noastră pe o traiectorie cu adevărat durabilă, trebuie să îi oferim naturii spațiul necesar pentru redresare. Extinderea zonelor protejate din Uniunea Europeană, atât pe uscat, cât și pe mare, este esențială pentru asigurarea acestui spațiu.*

Comisarul pentru mediu, oceane și pescuit, Virginijus Sinkevičius, a adăugat: *„Depindem de natură și trebuie să o conservăm. Natura 2000 este pilonul unei rețele transeuropene pentru natură, dar sunt necesare eforturi suplimentare la nivel național pentru finalizarea acesteia. Orientările noastre le oferă statelor membre instrumente care să le ajute să identifice, să desemneze și să gestioneze zone protejate suplimentare. Vom continua să colaborăm pentru a plasa natura europeană pe drumul către redresare până în 2030, în folosul planetei și al economiei noastre.”*

Rețeaua actuală de zone protejate juridic nu este suficient de extinsă pentru a putea proteja biodiversitatea. Desemnările suplimentare ar trebui fie să contribuie la finalizarea rețelei Natura 2000, fie să facă parte din sisteme naționale de protecție. Obiectivele pentru 2030 se aplică în întreaga UE, iar fiecare stat membru va desemna zone care urmează să fie protejate pe baza unor criterii ecologice obiective și a cantității și calității biodiversității. Beneficiile ecologice și economice merg mână în mână, întrucât serviciile ecosistemice ale unicei rețele Natura 2000 existente (alimentație, filtrarea apei și a aerului, rezistența la dezastre etc.) sunt [estimate la](https://ec.europa.eu/environment/nature/natura2000/financing/docs/ENV-12-018_LR_Final1.pdf) 300 miliarde EUR pe an, iar rețeaua sprijină aproximativ 500.000 de locuri de [muncă](https://ieep.eu/publications/natura-2000-and-jobs-scoping-the-evidence).

Ghidul cu orientări a fost elaborat în colaborare cu Agenția Europeană de Mediu, după discuții timp de un an cu experți naționali și cu organizații ale părților interesate. Mai multe informații sunt disponibile [aici](https://ec.europa.eu/environment/news/protecting-biodiversity-commission-advises-how-designate-additional-protected-areas-2022-01-28_en).

\*

Taxonomia UE: Comisia prezintă Actul delegat complementar în domeniul climei în vederea accelerării decarbonizării

Comisia Europeană a prezentat astăzi, 2 februarie, [Actul delegat complementar privind taxonomia în domeniul climei](https://ec.europa.eu/info/publications/220202-sustainable-finance-taxonomy-complementary-climate-delegated-act_en), care vizează anumite activități din sectorul gazelor naturale și al energiei nucleare din perspectiva atenuării schimbărilor climatice și a adaptării la acestea. Colegiul comisarilor a ajuns la un acord politic cu privire la text, care va fi adoptat oficial de îndată ce vor fi disponibile traducerile sale în toate limbile UE.

Pentru ca UE să devină neutră din punct de vedere climatic până în 2050, este nevoie de investiții private masive. Scopul [taxonomiei UE](https://ec.europa.eu/info/business-economy-euro/banking-and-finance/sustainable-finance/eu-taxonomy-sustainable-activities_en) este de a ghida investițiile private către activitățile care sunt necesare pentru atingerea neutralității climatice. Clasificarea utilizată în cadrul taxonomiei nu stabilește dacă o anumită tehnologie va fi inclusă sau nu în mixul energetic al unui stat membru. Scopul său este de a accelera tranziția, valorificând toate soluțiile disponibile care ne pot ajuta să ne atingem obiectivele climatice. În lumina recomandărilor științifice și având în vedere progresele tehnologice înregistrate până în prezent, Comisia consideră că investițiilor private în activitățile din sectorul gazelor naturale și al energiei nucleare le revine un rol important în procesul de tranziție. Activitățile din sectorul gazelor naturale și al energiei nucleare care au fost selectate sunt coerente cu obiectivele urmărite de UE în domeniul climei și al mediului. Ele ne vor permite să accelerăm tranziția către un viitor neutru din punctul de vedere al impactului asupra climei, în care se vor utiliza în principal sursele regenerabile de energie și se va recurge tot mai puțin la cărbune, care este mai poluant.

În special, Actul delegat complementar privind taxonomia în domeniul climei adoptat astăzi:

**- Include activități economice suplimentare din sectorul energetic în taxonomia UE.** Textul stabilește, în temeiul articolului 10 alineatul (2) din Regulamentul privind taxonomia, condiții clare și stricte sub rezerva respectării cărora anumite activități din sectorul nuclear și al gazelor naturale pot fi incluse ca activități de tranziție alături de cele vizate deja de [primul Act delegat privind atenuarea schimbărilor climatice și adaptarea la acestea](https://ec.europa.eu/info/publications/210421-sustainable-finance-communication_en#taxonomy), aplicabil de la 1 ianuarie 2022. Aceste condiții stricte sunt următoarele: atât în cazul sectorului gazelor naturale, cât și al energiei nucleare, activitățile trebuie să contribuie la tranziția către neutralitatea climatică; în cazul energiei nucleare, activitățile trebuie să îndeplinească o serie de cerințe în materie de securitate nucleară și de mediu; în ceea ce privește sectorul gazelor naturale, activitățile trebuie să contribuie la tranziția de la generarea energiei pe bază de cărbune către energia produsă din surse regenerabile. Condiții suplimentare mai specifice se aplică tuturor activităților de mai sus și sunt specificate în Actul delegat complementar adoptat astăzi.

**- Introduce cerințe specifice pentru întreprinderi, de a furniza informații privind activitățile lor în sectorul gazelor naturale și al energiei nucleare.** Din rațiuni de transparență, Comisia a modificat astăzi [Actul delegat de completare a Regulamentului privind taxonomia în ceea ce privește obligațiile de furnizare de informații](https://ec.europa.eu/info/files/sustainable-finance-taxonomy-article-8-report-eligible-activities-assets-faq-part-2_en), astfel încât investitorii să poată identifica activitățile din sectorul gazelor naturale sau al energiei nucleare care pot reprezenta oportunități de investiții și să poată face, așadar, alegeri în cunoștință de cauză.

Textul actului delegat complementar se bazează pe consultările avute la nivel de experți cu Grupul de experți al statelor membre privind finanțarea durabilă și cu [Platforma privind finanțarea durabilă](https://ec.europa.eu/info/files/220121-sustainable-finance-platform-response-taxonomy-complementary-delegated-act_en). Comisia a ținut, de asemenea, seama de observațiile primite din partea Parlamentului European pe această temă. Comisia a analizat cu atenție contribuțiile primite de la aceste părți interesate și le-a avut în vedere la elaborarea textului prezentat astăzi. De exemplu, în urma observațiilor primite, au fost aduse ajustări punctuale criteriilor tehnice de examinare și cerințelor de furnizare de informații și de verificare pentru a le spori claritatea și ușurința de utilizare.

**Declarațiile membrilor colegiului:**

Valdis **Dombrovskis**, vicepreședintele executiv pentru o economie în serviciul cetățenilor, a declarat: *Atingerea neutralității climatice este atât misiunea, cât și datoria noastră. Trebuie să acționăm neîntârziat dacă dorim să ne îndeplinim obiectivele pentru 2030 și 2050. Actul delegat adoptat astăzi urmărește să sprijine economia UE în procesul de tranziție energetică, o tranziție justă, care deschide calea către un sistem energetic verde, bazat pe surse regenerabile de energie. Actul delegat va accelera investițiile private de care avem nevoie, în special în acest deceniu. Prin noile norme adoptate astăzi, asigurăm, de asemenea, o mai mare transparență și consolidăm obligațiile în materie de furnizare de informații, astfel încât investitorii să poată lua decizii în cunoștință de cauză și să evite eventualele tentative de dezinformare ecologică.*

Mairead **McGuinness**, comisarul pentru stabilitate financiară, servicii financiare și uniunea piețelor de capital, a declarat:*UE s-a angajat să atingă neutralitatea climatică până în 2050 și trebuie să utilizăm toate instrumentele pe care le avem la dispoziție pentru a ne îndeplini acest obiectiv. Or, sporirea volumului investițiilor private în tranziție este esențială pentru atingerea obiectivelor noastre climatice. Am stabilit astăzi condiții stricte ce vor permite mobilizarea finanțării în sprijinul acestei tranziții, renunțând la sursele de energie mai dăunătoare mediului, cum ar fi cărbunele. Și sporim totodată transparența pieței, astfel încât investitorii să fie în măsură să identifice cu ușurință activitățile din sectorul gazelor și al energiei nucleare atunci când iau decizii în materie de investiții.*

**Etapele următoare**

Odată ce va fi fost tradus în toate limbile oficiale ale UE, Actul delegat complementar va fi transmis în mod oficial colegiuitorilor spre examinare.

Așa cum s-a întâmplat și cu celelalte acte delegate adoptate în temeiul Regulamentului privind taxonomia, Parlamentul European și Consiliul (care au delegat Comisiei competența de a adopta acte delegate în temeiul Regulamentului privind taxonomia) vor avea la dispoziție patru luni pentru a analiza documentul și, dacă vor considera că este necesar, pentru a formula obiecții la acesta. Ambele instituții pot solicita prelungirea perioadei de examinare cu două luni. Consiliul va avea dreptul să formuleze obiecții cu majoritate calificată consolidată, ceea ce înseamnă că trebuie întrunit un procent de cel puțin 72 % din statele membre (și anume cel puțin 20 de state membre), reprezentând cel puțin 65 % din populația UE, pentru a putea formula obiecții la actul delegat. Parlamentul European poate formula obiecții cu condiția unui vot în acest sens, exprimat în sesiune plenară, al unei majorități a membrilor săi (adică cel puțin 353 de deputați).

Odată încheiată perioada de examinare și cu condiția ca niciunul dintre colegiuitori să nu fi formulat obiecții, Actul delegat complementar va intra în vigoare și se va aplica începând cu 1 ianuarie 2023.

**Context**

[Pactul verde european](https://ec.europa.eu/info/strategy/priorities-2019-2024/european-green-deal_en) reprezintă strategia de creștere a Europei, care urmărește ameliorarea bunăstării și a sănătății cetățenilor săi, asigurarea neutralității climatice a Europei până în 2050 și protejarea, conservarea și îmbogățirea capitalului natural și a biodiversității UE.

Scopul taxonomiei UE este de a contribui la îmbunătățirea fluxului de finanțare către activitățile durabile în întreaga Uniune Europeană. Pentru ca Europa să devină neutră din punct de vedere climatic până în 2050, va fi crucial să li se ofere investitorilor posibilitatea de a-și redirecționa investițiile către tehnologii și întreprinderi mai durabile. Taxonomia este un instrument de asigurare a transparenței destinat întreprinderilor și investitorilor, bazat pe date științifice. Aceasta definește un limbaj comun, pe care investitorii îl vor putea folosi atunci când investesc în proiecte și activități economice care au un impact pozitiv substanțial asupra climei și a mediului. Taxonomia introduce și obligații de furnizare de informații pentru întreprinderi și pentru participanții la piețele financiare.

Deși UE are obiective comune în materie de climă și mediu, definirea mixului energetic național este o prerogativă a statelor membre și variază de la un stat membru la altul, unele bazându-se încă în mare măsură pe extragerea cărbunelui, care generează emisii ridicate de dioxid de carbon. Taxonomia contribuie la mobilizarea investitorilor privați în vederea atingerii obiectivelor climatice și include activități energetice care reflectă diferitele situații și puncte de plecare ale statelor membre.

**Mai multe informații**

[Întrebări și răspunsuri referitoare la Actul delegat complementar al UE privind taxonomia în domeniul climei, care vizează anumite activități din sectorul energiei nucleare și al gazelor naturale](https://ec.europa.eu/commission/presscorner/detail/en/qanda_22_712)

[Fișă informativă](https://ec.europa.eu/info/files/220202-sustainable-finance-taxonomy-complementary-climate-delegated-act-factsheet_en)

[Actul delegat complementar privind taxonomia în domeniul climei](https://ec.europa.eu/info/publications/220202-sustainable-finance-taxonomy-complementary-climate-delegated-act_en)

[Taxonomia UE pentru activități durabile](https://ec.europa.eu/info/business-economy-euro/banking-and-finance/sustainable-finance/eu-taxonomy-sustainable-activities_en)

[Întrebări frecvente: Ce este taxonomia UE și cum va funcționa în practică?](https://ec.europa.eu/info/files/sustainable-finance-taxonomy-faq_en)

[Întrebări frecvente: Ce este Actul delegat adoptat în temeiul articolului 8 din Regulamentul privind taxonomia UE și cum va funcționa în practică?](https://ec.europa.eu/info/files/sustainable-finance-taxonomy-article-8-faq_en)

[Întrebări frecvente: Interpretarea anumitor dispoziții juridice din Actul delegat privind obligația furnizării de informații în temeiul articolului 8 din Regulamentul privind taxonomia UE în ceea ce privește raportarea activităților economice și a activelor eligibile](https://ec.europa.eu/info/files/sustainable-finance-taxonomy-article-8-report-eligible-activities-assets-faq-part-2_en)

[Site-ul web al DG FISMA privind finanțarea durabilă](https://ec.europa.eu/info/business-economy-euro/banking-and-finance/sustainable-finance_en)

\*

O nouă abordare pentru a permite ca standardele UE să ocupe o poziție de lider la nivel mondial

**O nouă abordare pentru a permite ca standardele UE să ocupe o poziție de lider la nivel mondial, promovând valorile democratice și o piață unică rezilientă, verde și digitală**

Astăzi, 2 februarie, Comisia prezintă o nouă [strategie în materie de standardizare](https://ec.europa.eu/docsroom/documents/48598) care subliniază abordarea noastră privind standardele în cadrul pieței unice, precum și la nivel mondial. Strategia este însoțită de o [propunere](https://ec.europa.eu/docsroom/documents/48599) de modificare a Regulamentului privind standardizarea, de un [raport](https://ec.europa.eu/docsroom/documents/48600) privind punerea sa în aplicare și de [programul de lucru anual al Uniunii pe 2022 referitor la activitatea de standardizare europeană](https://ec.europa.eu/docsroom/documents/48601). Această nouă strategie urmărește să consolideze competitivitatea UE la nivel mondial, să permită crearea unei economii reziliente, verzi și digitale și să integreze valorile democratice în aplicațiile tehnologice.

Standardele reprezintă fundamentul implicit al pieței unice a UE și al competitivității sale la nivel mondial. Ele îi ajută pe producători să asigure interoperabilitatea produselor și serviciilor, să reducă costurile, să îmbunătățească siguranța și să încurajeze inovarea. Standardele sunt o parte invizibilă dar fundamentală a vieții noastre de zi cu zi, cu implicații în domenii diverse: de la frecvențe Wi-Fi, la jucăriile conectate sau la legăturile pentru schiuri, pentru a menționa doar câteva exemple. Standardele dau încrederea că un produs sau un serviciu este adecvat, este sigur și nu va dăuna oamenilor sau mediului. Respectarea standardelor armonizate garantează că produsele sunt conforme cu legislația UE.

Ritmul rapid al inovării, ambițiile noastre verzi și digitale și implicațiile standardelor tehnologice pentru valorile noastre democratice în UE necesită o abordare din ce în ce mai strategică a standardizării. Ambițiile UE privind o economie neutră din punctul de vedere al impactului asupra climei, rezilientă și circulară nu pot fi realizate fără standarde europene. Deținerea unei amprente globale puternice în activitățile de standardizare și a rolului de conducător al activității în cadrul principalelor foruri și instituții internaționale vor fi elemente esențiale pentru ca UE să rămână în continuare un punct de referință la nivel mondial în materie de standardizare. Prin stabilirea unor standarde globale, UE își exportă valorile, oferindu-le în același timp întreprinderilor din UE un important avantaj al primului venit.

Margrethe **Vestager**, vicepreședinta executivă pentru o Europă pregătită pentru era digitală, a declarat: *„Asigurarea faptului că datele sunt protejate în domeniul inteligenței artificiale sau asigurarea siguranței dispozitivelor mobile față de pirateria informatică se bazează pe standarde și trebuie să fie în spiritul valorilor democratice ale UE. De asemenea, avem nevoie de standarde pentru implementarea unor proiecte de investiții importante, de exemplu în sectorul hidrogenului sau al bateriilor, și pentru a valorifica investițiile în inovare, oferind întreprinderilor din UE importantul avantaj al primului venit.”*

Comisarul pentru piața internă, Thierry **Breton**, a declarat: *„Standardele tehnice au o importanță strategică. Suveranitatea tehnologică a Europei, capacitatea de a reduce dependențele și protecția valorilor UE se vor baza pe capacitatea noastră de a stabili standarde la nivel mondial. Prin strategia de astăzi, definim foarte clar prioritățile noastre în materie de standardizare și creăm condițiile pentru ca standardele europene să devină criterii de referință la nivel mondial. Luăm măsuri pentru a menține integritatea procesului de standardizare europeană, plasând în centrul său IMM-urile europene și interesul european”.*

Strategia prezentată astăzi propune cinci seturi principale de acțiuni.

1. **Anticiparea, prioritizarea și abordarea nevoilor în materie de standardizare în domenii strategice:** avem nevoie de standarde mai rapid și în concordanță cu agenda europeană în materie de inovare și politică. Comisia a identificat urgențe în materie de standardizare în ceea ce privește producția de vaccinuri și medicamente împotriva COVID-19, reciclarea materiilor prime critice, lanțul valoric al hidrogenului curat, cimentul cu emisii scăzute de dioxid de carbon, certificarea cipurilor și standardele în materie de date. Începând din acest an, prioritățile în materie de standardizare vor fi identificate în mod clar în Programul de lucru anual al Uniunii pe 2022 referitor la activitatea de standardizare. Va fi instituit un forum la nivel înalt pentru a aduce contribuții la viitoarele priorități în materie de standardizare. Comisia va institui funcția de coordonator responsabil în materie de standardizare, pentru a asigura orientări la nivel înalt în întreaga Comisie cu privire la activitățile de standardizare, care va fi sprijinit de un centru de excelență al UE privind standardele, alcătuit din servicii ale Comisiei.
2. **Îmbunătățirea guvernanței și integrității sistemului european de standardizare:** standardele europene, care sprijină politica și legislația UE, trebuie să fie decise de actori europeni. Comisia propune o modificare a [Regulamentului privind standardizarea](https://eur-lex.europa.eu/legal-content/RO/TXT/?uri=celex%3A32012R1025) pentru a îmbunătăți guvernanța sistemului european de standardizare. Deși sistemul european va rămâne deschis, transparent, incluziv și imparțial, propunerea prevede că mandatele pentru organizațiile europene de standardizare, la cererea Comisiei, trebuie să fie gestionate de delegații naționali - organismele naționale de standardizare - ai statelor membre ale UE și SEE. Acest lucru va evita orice influență nejustificată a actorilor din afara UE și SEE asupra proceselor decizionale în cadrul elaborării de standarde pentru domenii esențiale, cum ar fi standardele privind securitatea cibernetică sau hidrogenul. Comisia va acorda în continuare o atenție deosebită caracterului incluziv al sistemului, rolului IMM-urilor și rolului societății civile. Ea invită organizațiile europene de standardizare să își modernizeze structurile de guvernanță și va lansa un proces de revizuire *inter pares* care să implice statele membre și organismele naționale de standardizare pentru a obține o mai bună incluziune a societății civile, a utilizatorilor și condiții pentru standardizare favorabile IMM-urilor. În același timp, Comisia va lansa evaluarea Regulamentului privind standardizarea.
3. **Consolidarea poziției de lider a Europei în ceea ce privește standardele globale:** Comisia va acționa prin intermediul Forumului la nivel înalt pentru a institui un mecanism împreună cu statele membre ale UE și cu organismele naționale de standardizare pentru a face schimb de informații, a coordona și a consolida abordarea europeană a standardizării internaționale. De asemenea, Comisia va urmări o mai bună coordonare între statele membre ale UE și partenerii care împărtășesc aceeași viziune. UE va finanța proiecte de standardizare în Africa și în țările învecinate.
4. **Sprijinirea inovării:**Comisia propune o mai bună valorificare a potențialului cercetării finanțate de UE pentru a valorifica proiectele de inovare prin activități de standardizare și pentru a anticipa nevoile timpurii în materie de standardizare. Va fi lansat un „promotor al standardizării” pentru a sprijini cercetătorii din cadrul programelor Orizont 2020 și Orizont Europa să testeze relevanța rezultatelor lor pentru standardizare. Până la jumătatea anului 2022, se va iniția elaborarea unui cod de bune practici pentru cercetători în materie de standardizare, pentru a consolida legătura dintre standardizare și cercetare/inovare prin intermediul Spațiului european de cercetare (SEC).
5. **Crearea generației următoare de experți în standardizare**: standardele se bazează pe cei mai buni experți, iar Europa se confruntă cu o schimbare de generație. Comisia va promova o mai mare sensibilizare la nivel academic cu privire la standarde, de exemplu prin organizarea în viitor a Zilelor Universitare ale UE și prin formarea cercetătorilor.

**Context**

În prezent, standardele au devenit o chestiune de importanță mondială. Alte regiuni își consolidează amprenta la nivel mondial, printr-o abordare mai strategică și mai fermă. Sistemul european de standardizare trebuie să evolueze pentru a răspunde acestor provocări. Planurile Comisiei privind o nouă strategie în materie de standardizare și ajustarea legislativă a Regulamentului privind standardizarea au fost anunțate în documentul Comisiei intitulat „[Actualizarea noii Strategii industriale 2020](https://ec.europa.eu/info/sites/default/files/communication-industrial-strategy-update-2020_en.pdf):[construirea unei piețe unice mai puternice pentru a sprijini redresarea Europei](https://ec.europa.eu/info/sites/default/files/communication-industrial-strategy-update-2020_en.pdf)”.

Un standard armonizat este un standard european elaborat de o organizație de standardizare europeană recunoscută (CEN, CENELEC sau ETSI), în urma unei solicitări din partea Comisiei Europene. Odată acceptate, aceste standarde fac parte din legislația UE și le oferă producătorilor care le utilizează în întreaga piață unică o prezumție de conformitate cu cerințele legislației UE, contribuind la reducerea costurilor pentru întreprinderile mici. Acest proces se bazează pe un parteneriat public-privat între Comisie și comunitatea de standardizare, în cadrul căruia repartizarea rolurilor și a responsabilităților este ghidată de Regulamentul privind standardizarea din 2012.

**Mai multe informații**

[Întrebări și răspunsuri](https://ec.europa.eu/commission/presscorner/detail/ro/QANDA_22_662) referitoare la Strategia UE în materie de standardizare

[Fișă informativă](https://ec.europa.eu/docsroom/documents/48602) privind Strategia UE în materie de standardizare

[O strategie a UE în materie de standardizare](https://ec.europa.eu/docsroom/documents/48598): stabilirea de standarde globale în sprijinul unei piețe unice a UE reziliente, verzi și digitale

[Propunere](https://ec.europa.eu/docsroom/documents/48599) de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (UE) nr. 1025/2012 în ceea ce privește deciziile organizațiilor de standardizare europene privind standardele europene și documentele de standardizare europeană

[Raport](https://ec.europa.eu/docsroom/documents/48600) al Comisiei către Parlamentul European și Consiliu privind punerea în aplicare a Regulamentului (UE) nr. 1025/2012 în perioada 2015-2020.

[Programul de lucru anual al Uniunii pe 2022 referitor la activitatea de standardizare europeană](https://ec.europa.eu/docsroom/documents/48601)

\*

Planul european de combatere a cancerului: Acțiuni noi pentru un acces mai bun la prevenire, depistare timpurie, tratament și îngrijiri pentru cancer

S-a făcut astăzi, 2 februarie, încă un pas în direcția facilitării accesului la prevenirea, detectarea timpurie, tratarea cancerului, precum și la îngrijirile acordate pentru această boală.

Înaintea Zilei mondiale de luptă împotriva cancerului și la un an de la publicarea Planului european de combatere a cancerului, Comisia lansează o serie de inițiative noi, anunțate în cadrul evenimentului „*Asigurarea accesului egal tuturor: Cancerul la femei - Planul european de combatere a cancerului*”. Evenimentul s-a concentrat pe disparitățile de gen și pe măsuri specifice pentru abordarea problemei cancerului la femei. A fost primul dintr-o serie de evenimente anuale, axat pe modul de îmbunătățire a accesului egal al tuturor la prevenirea cancerului și la îngrijirile acordate pentru această boală.

În medie, în Europa, cancerul îi afectează pe bărbați ceva mai mult decât pe femei, proporțiile fiind de 54 % din cazurile noi, respectiv 56 % din decese. Cu toate acestea, cancerul de sân la femei este tipul de cancer cel mai des diagnosticat (peste 355 000 de femei în UE în 2020). Există totodată inegalități pregnante în statele membre și de la un stat membru al UE la altul, precum și între categoriile populației în ceea ce privește detectarea timpurie, diagnosticarea, tratamentul și calitatea îngrijirilor acordate pacientului. Situația este frapantă mai ales în ceea ce privește ratele de incidență estimate (diferențele mergând până la cifre de cinci ori mai mari) și ratele mortalității în cazul cancerului de col uterin (diferențe de până la opt ori mai mari în 2020 între părți din UE). Aceste variații foarte mari se pot explica prin diferențele existente între țările din UE în ceea ce privește prevalența papilomavirusului uman (HPV), precum și politicile de vaccinare și de screening al cancerului de col uterin. Reducerea inegalităților pe tot parcursul bolii este obiectivul general al Planului european de combatere a cancerului.

Astăzi, Comisia lansează patru noi acțiuni ale Planului european de combatere a cancerului pentru a sprijini statele membre în soluționarea inegalităților și în îmbunătățirea screeningului și a vaccinării împotriva HPV, dar și pentru a-i sprijini pe cei cu antecedente de cancer:

* **Registrul privind inegalitățile în domeniul cancerului** va identifica tendințele și disparitățile dintre statele membre și dintre regiuni. Registrul va contribui de asemenea la evidențierea inegalităților pe bază de gen, de nivel de educație și de venituri, precum și a disparităților dintre zonele urbane și cele rurale în ceea ce privește prevenirea cancerului și îngrijirile pentru această boală. [Registrul](https://cancer-inequalities.jrc.ec.europa.eu/) va oferi îndrumare cu privire la investițiile și intervențiile de la nivelul UE, național și regional.
* **O cerere de contribuții referitoare la screeningul pentru cancer** va fi utilizată pentru actualizarea Recomandării din 2003 a Consiliului. Aceasta face parte din obiectivul Planului de combatere a cancerului de a se asigura că 90 % din populația UE care ar trebui să beneficieze de screening pentru cancerul de sân, de col uterin și colorectal are acces la acesta până în 2025.
* **O acțiune comună privind vaccinarea împotriva HPV** va sprijini statele membre în sporirea gradului de înțelegere și de sensibilizare a publicului cu privire la HPV și în promovarea vaccinării. Acțiunea va contribui la realizarea unui obiectiv esențial al Planului de combatere a cancerului: eliminarea cancerului de col uterin prin vaccinarea împotriva HPV a cel puțin 90 % din populația țintă de fete din UE și creșterea semnificativă a ratei de vaccinare a băieților până în 2030.
* **Rețeaua UE a tinerilor care au supraviețuit cancerului** va consolida monitorizarea pe termen lung a planurilor de îngrijire în domeniul cancerului la nivel național și regional. Rețeaua îi va pune totodată în legătură pe tinerii cu antecedente de cancer și pe familiile lor cu persoanele care asigură servicii formale și informale de îngrijire.

**Declarațiile membrilor colegiului**

Președinta Comisiei Europene, Ursula **von der Leyen**, a declarat:*„Lupta împotriva cancerului a devenit o prioritate a acestei Comisii atunci când am lansat Planul european de combatere a cancerului. Scopul nostru este ca toată lumea din Uniunea Europeană să beneficieze de tratamentul pentru cancer de care are nevoie. Știm că această luptă a suferit un regres din cauza pandemiei și că este posibil să avem în prezent un număr estimativ de un milion de cazuri nediagnosticate. Cancerul este un subiect care ne privește personal pe toți. De aceea vom depune eforturi pentru prevenire, pentru diagnosticarea timpurie și pentru accesul egal la îngrijiri ca să putem câștiga această luptă.”*

Margaritis **Schinas**, vicepreședinte pentru promovarea modului nostru de viață european, a adăugat:*„Cancerul ne privește pe toți și lupta împotriva acestei boli rămâne o prioritate. Astăzi, la un an de la demararea Planului european de combatere a cancerului, facem pași importanți împreună în direcția asigurării accesului egal al tuturor la prevenirea cancerului și la îngrijirile acordate pentru această boală. Inegalitățile nu au ce căuta într-o Europă fondată pe solidaritate. Guvernele și autoritățile naționale din domeniul sănătății publice nu pot să aibă singure câștig de cauză în lupta împotriva cancerului. Numai prin cooperarea și angajamentul deplin al tuturor vom putea contribui la asigurarea unei vieți mai bune pentru cetățenii noștri și la reducerea suferințelor multora dintre ei. Prevenirea și diagnosticarea sunt jaloanele esențiale ale acestui drum pe care îl parcurgem împreună și care se află abia la început.”*

Stella **Kyriakides**, comisarul pentru sănătate și siguranță alimentară, a declarat:*„La un an de la lansare, Planul european de combatere a cancerului aduce schimbări importante. Anul acesta, în cadrul evenimentului nostru Ziua mondială de luptă împotriva cancerului, ne vom concentra pe combaterea inegalităților legate de cancerul la femei, pe nevoia de optimizare a cooperării și a tratamentelor la nivel european, precum și pe acțiuni specifice din cadrul planului vizând investițiile în prevenire. Un aspect important: vom avea grijă ca vocile celor ale căror vieți au fost afectate de cancer să se facă auzite. Având în vedere impactul COVID-19 asupra screeningului, a tratamentelor și a îngrijirilor, devine mai mult ca oricând o urgență în momentul de față să abordăm această chestiune de sănătate publică de maximă importanță. Trebuie să eliminăm diferențele și să asigurăm accesul egal al tuturor. Planul nostru de luptă împotriva cancerului este foaia de parcurs a Europei cuprinzând acțiuni care să producă schimbări în viețile tuturor pacienților afectați de cancer și ale celor apropiați lor. Acest plan ne privește pe toți!”*

**Context**

Planul european de combatere a cancerului constituie un pilon esențial al uniunii europene a sănătății anunțate de președinta **von der Leyen** în discursul său privind starea Uniunii din septembrie 2020, care făcea apel la crearea unei Uniuni Europene mai sigure, mai reziliente și mai bine pregătite. Lansat în 2021, Planul de combatere a cancerului prezintă o abordare nouă a UE în ceea ce privește prevenirea cancerului, tratamentul și îngrijirile aferente bolii prin intermediul unei abordări integrate, multilaterale, bazate pe principiul „sănătatea în toate politicile”. Planul propune 10 inițiative emblematice și acțiuni multiple menite să abordeze întregul parcurs al bolii, de la prevenire la calitatea vieții pacienților care suferă de cancer și a supraviețuitorilor cancerului, concentrându-se pe acțiuni prin care UE poate conferi cea mai mare valoare adăugată.

Programul „UE pentru sănătate” și alte programe de finanțare au alocat în total 4 miliarde EUR acțiunilor de combatere a cancerului. În 2021, au fost lansate două serii de cereri de propuneri în cadrul programului „UE pentru sănătate”, în urma cărora au rezultat 16 inițiative majore noi. Următorul program de lucru pentru 2022 a fost adoptat recent și a inclus din nou o serie de acțiuni semnificative de abordare a cancerului, de data aceasta plasând un accent puternic pe prevenire și diagnosticare.

Planul de combatere a cancerului continuă să lucreze împreună cu Misiunea de cercetare privind cancerul din cadrul inițiativei Orizont Europa, asigurând coerența între obiectivele ambițioase ale cercetării și ținte politice realiste.

**Mai multe informații**

[Fișă informativă](https://ec.europa.eu/health/publications/factsheet-cancer-plan-one-year-on_en)

[Pagina web a Planului de combatere a cancerului](https://ec.europa.eu/info/strategy/priorities-2019-2024/promoting-our-european-way-life/european-health-union/cancer-plan-europe_ro)

[Politica UE în domeniul cancerului](https://ec.europa.eu/health/non-communicable-diseases/cancer_ro)

[Uniunea europeană a sănătății](https://ec.europa.eu/info/strategy/priorities-2019-2024/promoting-our-european-way-life/european-health-union_ro)

[Pagina web dedicată evenimentului pe tema cancerului](https://ec.europa.eu/health/events/hybrid-event-ensuring-equal-access-all-cancer-women-europes-beating-cancer-plan_en)

[Planul european de combatere a cancerului - fișiere video și fotografii](https://audiovisual.ec.europa.eu/en/topnews/M-007570)

[Centrul de cunoștințe privind cancerul](https://knowledge4policy.ec.europa.eu/cancer_en)

\*

Inițiativa cetățenească europeană: Comisia decide să înregistreze inițiativa privind fotbalul și sporturile europene

Astăzi, Comisia Europeană a decis să înregistreze o inițiativă cetățenească europeană intitulată [„Win It On The Pitch” („Victorie pe teren”)](https://europa.eu/citizens-initiative/select-language?destination=/initiatives/details/2022/000001).

Organizatorii inițiativei invită Comisia să protejeze modelul european al sportului, care „se bazează pe valori, solidaritate, durabilitate și competiție deschisă”. Aceștia solicită Comisiei să adopte o recomandare care să ofere un cadru și orientări pentru acțiunile statelor membre în vederea „protejării modelului de fotbal în Europa, să recunoască valoarea socială a sportului în societatea europeană și natura specifică a sportului în normele UE în materie de concurență și să consolideze viziunea UE și politica pe termen lung privind viitorul și guvernanța sportului european”.

Întrucât cererea de înregistrare a ICE îndeplinește condițiile formale stabilite în legislația relevantă, Comisia consideră că această ICE este admisibilă din punct de vedere juridic. Comisia nu a analizat în acest stadiu fondul inițiativei.

**Etapele următoare**

După înregistrarea de astăzi, organizatorii au la dispoziție șase luni pentru a începe colectarea semnăturilor. Dacă, în termen de un an, inițiativa cetățenească europeană primește 1 milion de declarații de susținere din cel puțin 7 state membre, Comisia va trebui să reacționeze. Comisia ar putea decide fie să dea curs solicitării, fie să o respingă și va trebui să își argumenteze decizia.

**Context**

Inițiativa cetățenească europeană a fost introdusă odată cu Tratatul de la Lisabona, ca instrument prin care cetățenii pot contribui la stabilirea agendei de lucru. Acest tip de inițiativă a fost lansat în mod oficial în aprilie 2012. Odată înregistrată oficial, o inițiativă cetățenească europeană dă posibilitatea unui număr de 1 milion de cetățeni din cel puțin șapte state membre ale UE să invite Comisia Europeană să propună acte juridice în domeniile în care Comisia are competența de a acționa. Condițiile de admisibilitate sunt următoarele: (1) acțiunea propusă nu trebuie să se afle în mod vădit în afara sferei de competență a Comisiei de a prezenta o propunere de act juridic, (2) nu trebuie să fie în mod vădit abuzivă, neserioasă sau vexatorie și (3) nu trebuie să contravină în mod vădit valorilor Uniunii.

De la începutul ICE, Comisia a primit 111 cereri de a lansa o inițiativă cetățenească europeană, dintre care 87 erau admisibile și, prin urmare, au îndeplinit condiția pentru a fi înregistrate.

**Informații suplimentare**

[Inițiativa cetățenească europeană „Win It On The Pitch” („Victorie pe teren”)](https://europa.eu/citizens-initiative/select-language?destination=/initiatives/details/2022/000001)

[Inițiative cetățenești europene pentru care se strâng în prezent semnături](https://europa.eu/citizens-initiative/_ro)

[Forumul inițiativei cetățenești europene](https://europa.eu/citizens-initiative-forum/_ro)

[Campania #EUTakeTheInitiative](https://europa.eu/citizens-initiative/communication-material_ro)

\*

Declarație comună cu ocazia Zilei Internaționale a Toleranței Zero față de Mutilarea Genitală a Femeilor

În perspectiva zilei de 6 februarie 2022, Ziua Internațională a Toleranței Zero față de Mutilarea Genitală a Femeilor, Josep **Borrell Fontelles**, Înaltul Reprezentant al Uniunii pentru afaceri externe și politica de securitate/vicepreședinte al Comisiei, Věra **Jourová**, vicepreședinta pentru valori și transparență, Dubravka **Šuica**, vicepreședinta pentru demografie și democrație, Helena **Dalli**, comisarul pentru egalitate, și Jutta **Urpilainen**, comisarul pentru parteneriate internaționale, au reafirmat angajamentul ferm al UE de a eradica mutilarea genitală a femeilor și au făcut următoarea declarație:

*„Mutilarea genitală a femeilor (MGF) este o infracțiune și o încălcare a drepturilor femeilor. Trebuie să punem capăt acestei practici.*

*Nu există nicio justificare pentru astfel de practici îngrozitoare, care au consecințe foarte grave asupra sănătății fizice și mintale a femeilor și a fetelor, printre care infecțiile, infertilitatea și durerile cronice. Această practică pune în pericol viața și bunăstarea a mii de femei și fete și, în unele cazuri, poate duce chiar la moartea acestora.*

*Deși multe comunități au renunțat la MGF, iar normele culturale au cunoscut modificări, care au dus la recurgerea în mai mică măsură la această practică îngrozitoare, pandemia de COVID-19 a încetinit progresele în direcția eradicării ei. În perioadele de izolare, menținerea accesului la servicii de prevenire, protecție și îngrijire rămâne mai importantă ca niciodată.*

*Eradicarea tuturor formelor de violență bazată pe gen, inclusiv a mutilării genitale a femeilor, se află în centrul politicilor UE în materie de egalitate. De la începutul mandatului actualei Comisii, ne-am intensificat acțiunile în Europa și la nivel mondial prin Planul de acțiune al UE privind drepturile omului și democrația pentru perioada 2020-2024, prin Strategia UE privind egalitatea de gen pentru perioada 2020-2025 și prin Planul de acțiune al UE pentru egalitatea de gen III. Am prezentat o strategie cuprinzătoare privind drepturile copilului, al cărei scop este, printre altele, să pună capăt violenței împotriva copiilor, inclusiv MGF. Anul acesta vom prezenta o propunere legislativă menită să prevină și să combată violența împotriva femeilor și violența domestică, precum și o recomandare privind prevenirea practicilor dăunătoare.*

*Nu putem tolera nicio formă de violență împotriva femeilor și a fetelor.”*

**Context**

Mutilarea genitală a femeilor cuprinde toate procedurile care implică îndepărtarea parțială sau totală a organelor genitale feminine externe sau alte leziuni asupra organelor genitale feminine din alte motive decât cele de natură medicală, astfel cum sunt definite de Organizația Mondială a Sănătății. Mutilarea genitală a femeilor este o problemă mondială, care există și în Europa. Se estimează că 180 000 de fete din doar 13 țări europene riscă să fie mutilate, în timp ce [600 000 de femei suferă consecințele acestei practici](https://www.endfgm.eu/female-genital-mutilation/fgm-in-europe/) în Europa. Mutilările genitale au loc din diverse motive, de la cele culturale și religioase la cele sociale, și vizează fete cu vârsta cuprinsă între 0 și 15 ani. Mutilarea genitală a femeilor constituie o formă de abuz asupra copiilor și de violență împotriva femeilor; această practică are grave consecințe fizice și psihologice atât pe termen scurt, cât și pe termen lung.

Incriminarea mutilării genitale a femeilor este o obligație prevăzută în [Convenția Consiliului Europei](https://www.coe.int/en/web/conventions/full-list/-/conventions/rms/090000168008482e) privind prevenirea și combaterea violenței împotriva femeilor și a violenței domestice. Convenția este semnată de toate statele membre ale UE și a fost ratificată până în prezent de 21 de state membre. Comisia a colaborat cu Consiliul în vederea aderării UE la convenție. Comisia va prezenta o propunere legislativă menită să prevină și să combată violența împotriva femeilor și violența domestică, precum și o recomandare specifică privind prevenirea practicilor dăunătoare.

În plus, prin intermediul programului [„Cetățeni, egalitate, drepturi și valori” (CEDV)](https://ec.europa.eu/info/departments/justice-and-consumers/justice-and-consumers-funding-tenders/funding-programmes/citizens-equality-rights-and-values-programme_ro), finanțarea va continua să fie acordată proiectelor desfășurate sub egida statelor membre și a societății civile care combat violența bazată pe gen, inclusiv mutilarea genitală a femeilor. În cadrul [cererii de propuneri DAPHNE din 2021](https://ec.europa.eu/info/funding-tenders/opportunities/portal/screen/opportunities/topic-details/cerv-2021-daphne), 40 de proiecte au primit finanțare în valoare de 17,7 milioane EUR. Comisia a publicat o nouă [cerere de propuneri](https://ec.europa.eu/info/funding-tenders/opportunities/portal/screen/opportunities/topic-details/cerv-2022-daphne) cu un buget de 30,5 milioane EUR, deschisă până la 12 aprilie 2022, care include în mod specific o prioritate dedicată combaterii și prevenirii violenței legate de practicile dăunătoare. În prezent, proiectul CHAIN, care beneficiază de finanțare din partea UE, consolidează prevenirea, protecția și sprijinirea victimelor mutilării genitale a femeilor și ale căsătoriilor timpurii și forțate prin acțiuni de formare și de consolidare a capacităților și prin activități de sensibilizare organizate în Germania, Spania, Franța, Italia și Belgia.

[Convenția ONU din 1989 privind drepturile copilului](https://www.ohchr.org/EN/ProfessionalInterest/Pages/CRC.aspx), la care toate statele membre ale UE sunt parte, condamnă, de asemenea, mutilarea genitală a femeilor ca formă de violență împotriva fetelor. În 2021, Comisia a prezentat o [strategie cuprinzătoare a UE privind drepturile copilului](https://ec.europa.eu/commission/presscorner/detail/ro/ip_21_1226), care conține acțiuni concrete și recomandări în materie de prevenire eficace și de încetare a violenței împotriva copiilor, inclusiv privind MGF.

În contextul acțiunii externe și al cooperării pentru dezvoltare, eradicarea mutilării genitale a femeilor continuă să fie o acțiune-cheie în cadrul [Planului de acțiune al UE privind drepturile omului și democrația pentru perioada 2020-2024](https://eeas.europa.eu/sites/eeas/files/eu_action_plan_on_human_rights_and_democracy_2020-2024.pdf) și al Planului de acțiune privind egalitatea de gen pentru perioada 2021-2025. Acest lucru se reflectă în dialoguri politice și în acțiuni concrete, de exemplu prin sprijinul acordat [programului comun derulat la nivel mondial de UNFPA/UNICEF privind eliminarea mutilării genitale a femeilor](https://www.unicef.org/protection/unfpa-unicef-joint-programme-eliminating-fgm) prin intermediul [Programului regional Spotlight Africa](https://spotlightinitiative.org/where-we-work?region=africa), în cadrul căruia s-au alocat 7,5 milioane EUR pentru combaterea acestei practici în 17 țări partenere. În pofida restricțiilor impuse în timpul pandemiei de COVID-19, aproximativ 650 000 de femei și fete au beneficiat de servicii de combatere a actelor de violență bazată pe gen, inclusiv de sprijin pentru prevenirea practicilor dăunătoare. UE sprijină, de asemenea, proiecte care abordează mutilarea genitală a femeilor la nivel național prin intermediul Instrumentului european pentru democrație și drepturile omului (IEDDO). De exemplu, în Somalia, UE sprijină capacitarea organizațiilor societății civile de a desfășura activități de lobby și de a pleda pentru adoptarea de politici de combatere a mutilării genitale a femeilor; în Sudan, UE sprijină reforma legislativă pentru abandonarea MGF în comunitățile rurale.

[Noul Pact privind migrația și azilul](https://ec.europa.eu/commission/presscorner/detail/ro/ip_20_1706), prezentat de Comisie în septembrie 2020, urmărește să consolideze garanțiile de protecție disponibile pentru persoanele cu nevoi specifice, în special pentru femeile care au suferit vătămări pe criterii de gen. Aceasta înseamnă asigurarea accesului la asistență medicală, sprijin juridic, consiliere adecvată în caz de traume și asistență psihosocială în diferite etape ale procedurii de azil.

**Pentru mai multe informații**

Pentru a afla mai multe despre mutilarea genitală a femeilor și despre măsurile pe care le ia Uniunea Europeană pentru a elimina această practică, [consultați site-ul web](https://ec.europa.eu/info/policies/justice-and-fundamental-rights/gender-equality/gender-based-violence/what-gender-based-violence_en).

[Combaterea mitului mutilării genitale a femeilor (MGF)](https://ec.europa.eu/info/files/factsheet-myth-busting-female-genital-mutilation-fgm_en)

Cercetare realizată de [Institutul European pentru Egalitatea de Șanse între Femei și Bărbați](https://eige.europa.eu/), care estimează numărul de fete expuse riscului de mutilare genitală a femeilor în Danemarca, Spania, Luxemburg și Austria: [FGM study: *More girls at risk but community opposition growing*](https://eige.europa.eu/news/fgm-study-more-girls-risk-community-opposition-growing) (Studiu privind mutilarea genitală a femeilor: Deși tot mai multe fete sunt în pericol, opoziția din partea comunității este tot mai puternică) (2021)

Urmăriți acest [material video](https://www.youtube.com/watch?v=KUAMU_z4EA8) în care comisara Dalli și deputatele în Parlamentul European Evelyn Regner și Assita Kanko vorbesc despre toleranța zero față de mutilarea genitală a femeilor.


🏵🏵🏵

### Coronavirus

Certificatul digital al UE privind COVID: Perioada de acceptare de 270 de zile pentru certificatele de vaccinare începe mâine

Începând de mâine, 1 februarie, încep să se aplice norme noi care prevăd o perioadă standard de acceptare de 270 de zile pentru certificatele digitale ale UE de vaccinare împotriva COVID-19 utilizate pentru călătoriile în interiorul UE.

În conformitate cu noile norme, prevăzute în [actul delegat](https://eur-lex.europa.eu/eli/reg_del/2021/2288) al Comisiei din [21 decembrie 2021](https://ec.europa.eu/commission/presscorner/detail/en/ip_21_6837), statele membre trebuie să accepte certificatele de vaccinare pentru o perioadă de 270 de zile (9 luni) de la finalizarea seriei de vaccinare primară. În cazul vaccinurilor cu doză unică, aceasta înseamnă 270 de zile de la prima și unica administrare.

În cazul vaccinurilor cu două doze, aceasta înseamnă 270 de zile de la administrarea celei de a doua doze sau, pentru persoanele vindecate de COVID-19, 270 de zile de la prima și unica administrare, în funcție de strategia națională de vaccinare. Statele membre ar trebui să nu prevadă o perioadă de acceptare diferită pentru călătoriile în interiorul Uniunii Europene. Perioada standard de acceptare nu se aplică certificatelor pentru dozele de rapel.

Comisarul pentru justiție, Didier **Reynders**, a declarat: „*Începând de mâine, va exista o normă la nivelul UE cu privire la durata de acceptare a certificatelor de vaccinare pentru seriile de vaccinare primară atunci când sunt utilizate în contextul călătoriilor transfrontaliere. Acest lucru reflectă scăderea puterii de protecție a vaccinului și subliniază importanța administrării unui rapel. Cu sprijinul experților din cadrul Centrului European de Prevenire și Control al Bolilor și al Agenției Europene pentru Medicamente, Comisia va monitoriza îndeaproape dacă sunt necesare adaptări viitoare ale acestei norme.”*

Aceste norme se aplică numai certificatelor de vaccinare utilizate în scopul călătoriilor în UE. Statele membre pot aplica norme diferite atunci când utilizează certificatul digital al UE privind COVID în context intern, dar sunt invitate să se alinieze la perioada de acceptare stabilită la nivelul UE. Începând de mâine, trebuie puse în aplicare și [noi norme](https://eur-lex.europa.eu/legal-content/EN/TXT/?uri=CELEX:32021D2301) în ceea ce privește introducerea în certificate a administrării dozelor de rapel.

După cum s-a clarificat deja în decembrie, rapelurile se vor înregistra astfel: 3/3 pentru o doză de rapel în urma unei serii de vaccinare primară cu 2 doze; 2/1 pentru o doză de rapel în urma unei vaccinări cu doza unică, sau pentru o doză dintr-un vaccin cu 2 doze administrat unei persoane vindecate. Certificatele care au fost eliberate în mod diferit înainte de această clarificare trebuie corectate și eliberate din nou, pentru a se asigura o distincție între dozele de rapel și situația vaccinării complete.

Mai multe informații sunt disponibile pe [site-ul dedicat](https://ec.europa.eu/info/live-work-travel-eu/coronavirus-response/safe-covid-19-vaccines-europeans/eu-digital-covid-certificate_en) certificatului digital al UE privind COVID.

\*

Comisia propune prelungirea cu un an a utilizării sistemului de certificate digitale ale UE privind COVID

Astăzi, 3 februarie, Comisia Europeană propune [prelungirea](https://ec.europa.eu/info/files/regulation-amending-regulation-eu-2021-953-framework-issuance-verification-and-acceptance-interoperable-covid-19-vaccination-test-and-recovery-certificates-eu-digital-covid-certificate_en) cu un an, până la 30 iunie 2023, a sistemului de [certificate digitale ale UE privind COVID](https://ec.europa.eu/info/live-work-travel-eu/coronavirus-response/safe-covid-19-vaccines-europeans/eu-digital-covid-certificate_ro).

Boala COVID-19 continuă să fie prevalentă în Europa și, în acest stadiu, nu se poate stabili impactul unei eventuale creșteri a infecțiilor în a doua jumătate a anului 2022 sau al apariției unor noi variante. Prin prelungirea perioadei de aplicare a regulamentului care instituie certificatul, călătorii vor putea continua să utilizeze certificatul digital al UE privind COVID pentru a călători în UE în cazul în care statele membre vor menține anumite măsuri de sănătate publică. Prin adoptarea propunerii astăzi, Comisia se asigură că Parlamentul European și Consiliul vor putea încheia procedura legislativă în timp util, înainte de expirarea datei până la care se aplică regulamentul actual.

Pe lângă prelungirea perioadei de aplicare a Regulamentului privind certificatul digital al UE privind COVID până în iunie 2023, Comisia propune, de asemenea, câteva modificări limitate:

* **Includerea testelor antigenice de înaltă calitate, efectuate în laborator, printre tipurile de teste pe baza cărora se poate elibera un certificat de testare.**Scopul este de a extinde tipurile de teste de diagnostic în condițiile în care cererea de teste este în prezent foarte mare.
* **Asigurarea faptului că certificatele de vaccinare indică numărul total corect de doze administrate în orice stat membru**, nu doar în statul membru care eliberează certificatul. Scopul acestei măsuri este de a răspunde preocupărilor practice exprimate de cetățeni cu privire la faptul că certificatele pot indica un număr incorect de doze atunci când dozele de vaccin au fost făcute în state membre diferite.
* **Prevederea faptului că li se pot elibera certificate persoanelor care participă la trialuri clinice pentru vaccinurile împotriva COVID-19.** Certificatul digital al UE privind COVID eliberat participanților la trialuri clinice poate fi pe viitor acceptat de alte state membre. Această măsură urmărește să încurajeze continuarea dezvoltării și a studierii vaccinurilor împotriva COVID-19.

**Utilizarea pe plan național a certificatelor digitale ale UE privind COVID** rămâne la latitudinea statelor membre. Legislația UE privind certificatul digital al UE privind COVID nici nu prevede, nici nu interzice utilizarea pe plan național a certificatului digital al UE privind COVID (de exemplu, pentru accesul la evenimente sau la restaurante). În același timp, în cazul în care un stat membru instituie la nivel național un sistem de certificate privind COVID-19, acesta ar trebui să continue se asigure că și certificatele digitale ale UE privind COVID pot fi utilizate și sunt acceptate pe deplin în scopurile în care se folosesc certificatele naționale. În plus, Comisia încurajează, de asemenea, statele membre să alinieze perioadele de valabilitate ale certificatelor utilizate pe plan național la perioada de valabilitate stabilită la nivelul UE în scopul călătoriilor.

**Etapele următoare**

Pentru a se asigura că prelungirea este adoptată la timp, înainte de 30 iunie 2022, data la care încetează să se mai aplice Regulamentul privind certificatul digital al UE privind COVID, Comisia invită Parlamentul European și Consiliul să adopte rapid propunerea.

Până la 31 martie 2022, Comisia va publica, de asemenea, un al doilea raport referitor la Regulamentul privind certificatul digital al UE privind COVID, după cum se prevede în regulament. Primul raport a fost publicat la [18 octombrie 2021](https://eur-lex.europa.eu/legal-content/RO/TXT/?uri=CELEX%3A52021DC0649&qid=1635444480756). Astfel cum s-a menționat în primul raport, Comisia prezintă propunerea de astăzi înainte de cel de al doilea raport pentru a se asigura că procedura legislativă necesară poate fi încheiată înainte de data la care încetează să se mai aplice actualul regulament.

**Declarațiile membrilor colegiului:**

Comisarul pentru justiție, Didier **Reynders**, a declarat: *Nu putem prevedea cum va evolua pandemia, dar putem să ne asigurăm că cetățenii vor putea folosi în continuare certificate care funcționează și care sunt acceptate peste tot. Fără această prelungire, riscăm să ne confruntăm cu o multitudine de norme naționale divergente și cu toate confuziile și obstacolele aferente. Certificatul digital al UE privind COVID s-a dovedit a fi un instrument eficace pentru facilitarea liberei circulații în condiții de siguranță. Aștept cu interes ziua în care certificatele nu vor mai fi necesare, dar, până atunci, acestea ne permit să ne deplasăm în condiții de siguranță în Europa.*

Stella **Kyriakides**, comisarul pentru sănătate și siguranță alimentară, a adăugat: *Certificatul digital al UE privind COVID a facilitat libera circulație și călătoriile în condiții de siguranță într-o perioadă marcată de incertitudine. Cetățenii au adoptat certificatul, acesta ușurându-le viața. Acest instrument important a fost esențial pentru gestionarea riscurilor și sprijinirea măsurilor de sănătate publică în vigoare, menite să îi protejeze pe cetățeni în timpul pandemiei. Astăzi propunem actualizarea posibilităților de utilizare a certificatului pentru ca cetățenii să poată efectua călătorii în UE atât timp cât se mențin cerințele în materie de sănătate publică. Propunem ca sistemul de certificate să fie actualizat în funcție de cele mai recente evoluții științifice și epidemiologice, în lumina necesității de a accelera campaniile de vaccinare cu doza suplimentară de rapel (booster) și de a sprijini continuarea cercetărilor clinice vitale în curs, oferind o recunoaștere corespunzătoare cetățenilor care participă la aceste eforturi.*

Comisarul pentru piața internă, Thierry **Breton**, a declarat: *Cu peste 1,2 miliarde de certificate eliberate și 60 de țări conectate, certificatul digital al UE privind COVID a devenit un standard mondial. Prin infrastructura digitală a sistemului de interoperabilitate al UE, continuăm să facilităm acceptarea transfrontalieră a certificatelor COVID, în pas cu evoluția pandemiei. Certificatul este un factor important de facilitare a liberei circulații și a călătoriilor chiar și în perioade de incertitudine.*

**Context**

Pentru a facilita libera circulație în condiții de siguranță pe durata pandemiei de COVID-19, Parlamentul European și Consiliul au adoptat, la 14 iunie 2021, [Regulamentul privind certificatul digital al UE privind COVID](https://eur-lex.europa.eu/legal-content/RO/TXT/?uri=CELEX%3A32021R0953). Acesta se aplică de la 1 iulie 2021 și ar trebui să înceteze să se aplice la 30 iunie 2022.

Certificatul digital al UE privind COVID este o poveste de succes a UE. Certificatul continuă să faciliteze călătoriile în condiții de siguranță în Uniunea Europeană pe durata pandemiei. Până în prezent, statele membre au emis peste 1,2 miliarde de certificate. În plus, sistemul european de certificate s-a dovedit a fi singurul sistem de certificate COVID-19 funcțional la nivel internațional pe scară largă, stabilind un standard global. Începând cu 31 ianuarie 2022, 33 de țări și teritorii terțe sunt conectate la sistemul de certificate digitale ale UE privind COVID, preconizându-se că numărul acestora va fi și mai mare în viitor.

La [21 decembrie 2021](https://ec.europa.eu/commission/presscorner/detail/ro/ip_21_6837), Comisia a adoptat noi norme referitoare la certificatul digital al UE privind COVID, stabilind, în scopul călătoriei, o perioadă de acceptare obligatorie de 9 luni (mai exact 270 de zile) pentru certificatele de vaccinare care indică finalizarea schemei de vaccinare primară în scopul călătoriilor în interiorul UE. Aceste norme au început să se aplice de la [1 februarie 2022](https://ec.europa.eu/commission/presscorner/detail/en/mex_22_685).

La [25 ianuarie 2022](https://ec.europa.eu/commission/presscorner/detail/ro/statement_22_544), Consiliul a convenit să actualizeze normele pentru a facilita libera circulație în UE în condiții de siguranță în timpul pandemiei de COVID-19. Normele prevăd că titularii de certificate valabile nu ar trebui, în majoritatea cazurilor, să facă obiectul unor restricții suplimentare atunci când călătoresc în interiorul UE.

De asemenea, Comisia propune astăzi și un regulament de extindere a aplicării certificatului digital al UE privind COVID pentru resortisanții țărilor terțe aflați în situație de ședere legală sau care își au reședința legală pe teritoriul statelor membre.

**Informații suplimentare**

[Propunere de modificare a certificatului digital al UE privind COVID](https://ec.europa.eu/info/files/regulation-amending-regulation-eu-2021-953-framework-issuance-verification-and-acceptance-interoperable-covid-19-vaccination-test-and-recovery-certificates-eu-digital-covid-certificate_en) (pentru cetățenii UE)

[Propunere de modificare a certificatului digital al UE privind COVID](https://ec.europa.eu/home-affairs/proposal-regulation-framework-issuance-verification-and-acceptance-interoperable-covid-19_en) (pentru resortisanții țărilor terțe cu ședere și reședință legală în UE)

[Site-ul web al Comisiei Europene referitor la certificatul digital al UE privind COVID](https://ec.europa.eu/info/live-work-travel-eu/coronavirus-response/safe-covid-19-vaccines-europeans/eu-digital-covid-certificate_ro)

[Site-ul web al Comisiei Europene privind răspunsul la criza cauzată de noul coronavirus](https://ec.europa.eu/info/live-work-travel-eu/coronavirus-response_ro)

[Re-open EU](https://reopen.europa.eu/ro/)

Sursa: Reprezentanța în România a Comisiei Europene https://romania.representation.ec.europa.eu/stiri-evenimente-si-resurse-pentru-presa/stiri\_ro

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/